ئه‌م كابینه‌یه‌ی بارزانی ڕووی له ئێرانه و پشتی له توركیا |\nHome بیروڕا ناوخۆیی ئاڵنگاریی ئه‌م كابینه‌یه‌ی بارزانی ڕووی له ئێرانه و پشتی له توركیا\non: كانونی یه‌كه‌م 05, 2018 In: ئاڵنگاریی, بیروڕا, ناوخۆیی\nدوای ڕیفراندۆم مه‌سعود بارزانی ڕێگه‌یه‌كی جیاوازی گرتووه‌ته به‌ر. بارزانی وا خۆی ده‌بینێت كه له ساڵی ١٩٧٥، له ساڵی ١٩٩٦ و له ساڵی ٢٠١٧، له لایه‌ن وڵاته یه‌كگرتووه‌كانی ئه‌مه‌ریكاوه پشتی تێ كراوه. بۆ قه‌ره‌بووكردنه‌وه‌ی ئه‌م هه‌ڵوێستانه‌ی ئه‌مه‌ریكا به‌رامبه‌ر شێخانی بارزان، مه‌سعود بارزانی له دوای ڕیفراندۆم باوه‌ڕی نوێی خۆی ئاشكرا كرد و وتی به په‌یوه‌ندییه‌كانی له‌گه‌ڵ واشنتۆندا ده‌چێته‌وه.\nدوای ئه‌مه، مه‌سعود بارزانی باوه‌شێكی گه‌رمی كرده‌وه بۆ ئاغایان حه‌سه‌نی داناییفه‌ر به‌رپرسی دۆسیه‌ی عێراق له ئێران و مسگه‌رییان فه‌رمانده‌ی قه‌رارگای ڕه‌مه‌زان و حاج قاسم سلێمانی فه‌رمانده‌ی هێزی قودسی سوپای پاسداران.\nبه پێی ئه‌و زانیارییانه‌ی له ئۆپۆزسیۆنی كوردی ئێران ده‌ست كه‌وتوون، به فه‌رمانی مه‌سعود بارزانی، میوانخانه‌یه‌كی گه‌وره له سه‌ری ڕه‌ش كه پێشتر میوانداریی ئه‌مه‌ریكییه‌كانی تێدا ده‌كرا، لایه‌نه نهێنییه‌كانی پارتی، بۆ پێشوازیكردن له میوانه ئێرانییه‌كان ته‌رخانیان كردووه. ده‌وڵه‌تی ئێران زۆر به‌م په‌یوه‌ندییه نوێیه‌ی له‌گه‌ڵ بارزانی دڵخۆشه و بارزانییش له هه‌ستیارترین قۆناغه‌كانی ئێراندا بووه به پشتیوانی یه‌كه‌می ئێران له هه‌رێمی كوردستان و دۆستێكی به‌نرخ له عێراقی فیدراڵدا.\nسه‌رۆكی پارتی دیموكراتی كوردستان، دوای هه‌ڵبژاردنه‌كانی ئه‌نجوومه‌نی نوێنه‌رانی عێراق و په‌رله‌مانی هه‌رێم، په‌یوه‌ندییه‌كانی له‌گه‌ڵ ئاغایان توندوتۆڵتر كردووه‌ته‌وه و پشتیوانییه‌كانی بارزانی بۆ به‌ره‌ی نووری مالیكی و حاج هادی عامری و شێخ قه‌یس خه‌زعه‌لی، وای كردووه ئێستا به ڕوونی به‌ره‌یه‌كی ئێرانی له عێراقدا به به‌شداریی بارزانی یه‌كلا ببێته‌وه. ئه‌م به‌ره‌یه ئه‌مه‌ریكا وه‌كوو دوژمنی یه‌كه‌م و توركیاش وه‌كو یاریزانێكی ناپێویست له عێراقدا ده‌بینن.\nله‌ژێر كاریگه‌ریی ئه‌م ڕوئیایه‌دا، مه‌سعود بارزانی ده‌ستی ئه‌مه‌ریكای له‌سه‌ر بڕیاره‌كانی هه‌رێمی كوردستان كورت كرده‌وه و له پێكهێنانی كابینه‌ی به‌غدادا، وه‌ڵامی برێت مه‌كگۆركی نێرده‌ی تره‌مپی نه‌دایه‌وه و له به‌رامبه‌ر توركیاش، بارزانی، به دوورخستنه‌وه‌ی نێچیرڤانی برازای له سه‌رۆكایه‌تیی حكومه‌ت و دۆسیه‌ی نه‌وت، نفووزی توركیای له‌سه‌ر حكومه‌تی هه‌رێم كه‌م كردووه‌ته‌وه و له به‌رامبه‌ردا له ڕێی كاندیدی پارتی بۆ سه‌رۆكایه‌تیی ئه‌نجوومه‌نی وه‌زیران، مه‌سرور بارزانی، خۆی له ئێران نزیك خستووه‌ته‌وه.\nله ده‌رئه‌نجامدا ئه‌م گه‌مه‌یه‌ی بارزانی، كه دووركه‌وتنه‌وه‌یه له ئه‌مه‌ریكا و توركیا و نزیككه‌وتنه‌وه‌یه له ئێران، ئه‌وه‌ی لێ هه‌ڵده‌كڕێنرێت كه بارزانی هه‌وڵ ده‌دات بۆ دوو ساڵی ئایینده، پێگه‌ی خۆی له كوردستاندا قایم بكات و له‌گه‌ڵ نه‌مانی تره‌مپدا له‌سه‌ر كورسیی ده‌سه‌ڵات، به پشتیوانیی ئێران، ڕه‌وایه‌تی بدات به مه‌رجه‌عییه‌تی خۆی و به‌سه‌ر حزبه بچووكتره‌كانی كوردستاندا بسه‌پێنێت و له عێراقیش هاودیدی به‌ره‌ی ئێرانی، ئایینده‌یه‌كی سه‌قامگیرتر بۆ بنه‌ماڵه‌كه‌ی دابین بكات.


117 جار بینراوە 27/1/2020 07:07 PM\n27ی كانوونی 2020، سلێمانی: بەرپرسێكی دیاری ئاسایش لە سەید صادق زلەیەك لە پەیامنێری پەیام دەدات، هێزە ئەمنییەكان تیمی رۆژنامەوانی كەناڵی NRT دەستبەسەردەكەن، میترۆ رایدەگەیەنێت دەستبەسەركردنی رۆژنامەنوسان بە پاساوی روماڵكردنی خۆپیشاندانی بێ مۆڵەت كردەیەكی نایاساییەو بە توندی ئیدانەی دەكەین.\nئەمڕۆ دووشەمە بەشێك لە دانیشتوانی قەزای سەیدصادق( 6كم خۆرهەڵاتی سلێمانی)، بە مەبەستی دەربڕینی نارەزایەتی خۆپیشاندانێكیان رێكخست.\nهۆشیار محەمەد پەیامنێری پەیام بە میترۆی راگەیاند لە كاتی روماڵكردنی خۆپیشاندانەكە داوای باجمان لێكرا و پیشانماندان، داوایان لێكردین وێنە نەگرین و كامێراكە بكوژێنینەوە، قسەمان لەگەڵ كردن تا رێگەمان لێنەگرن وتی" بەڕێوەبەری ئاسایش زلـەیەكی لێدام و دواتر هێزەكە دەستگیریانكردم"\nهۆشیار باسی لەوەشكرد كە تیمەكەیان براون بۆ ئاسایشی قەزاكە كەلوپەلەكانیان لێوەرگیراوە و هەموو گرتە و وێنەی تایبەت بە خۆپیشاندانەكانیان سڕیوەتەوە، جەختیكردەوە " دوو كاتژمێر لەئاسایش دەستبەسەر بووین"\nهەروەها پاش روماڵی راستەوخۆی تیمێكی كەناڵی NRT (عومەر فەتاح، ژیار كامیل) دوو ئاسایش دێنە لایان، داوایان لێدەكەن لەگەڵیان بچنە ئاسایش "مودیر داواتان دەكات"\nعومەر بە میترۆی وت" پێیان وتین ئەم فەوزایە چییە كە ئێوە دروستان كردوەو خەڵكتان هێناوەتە سەر جادە" عومەرلە وەڵامدا پێی وتون" ئێمە هاتین خەڵك لەسەرجادە بوون و ئێمە ئیشی خۆمان دەكەین"\nهەروەها هەڕەشە لە پەیامنێری كەناڵی سپێدە ئیبراهیم حەمە صالح كراوە، كە نابێت وەك رۆژنامەنوس یان هاوڵاتی نزیكی خۆپیشاندانەكە ببێتەوە.\nئیبراهیم بە میترۆی وت" لە سێ لاوە پەیام و هەرەشەی جۆراوجۆرم بۆ نێردراوە نزیكی ئەو چالاكییە نەبمەوە چونكە ئازارم دەدەن".\nسەنتەری میترۆ رایدەگەیەنێت دەستبەسەركردنی رۆژنامەنوسان بە پاساوی روماڵكردنی خۆپیشاندانی بێ مۆڵەت كردەیەكی نایاساییەو بە توندی ئیدانەی دەكەین.\nدەستبەسەركردنی راستەوخۆ تەنها لەكاتێكدا دەبێت كە كەسی دەستبەسەركراو لەو ساتەوەختەدا "تاوان"ێكی كردبێت ئایا رۆژنامەنوسانی سەید صادق لەو خۆپیشاندانەدا چ "تاوان"ێكیان ئەنجامداوە؟ بەداهێنانی كێ روماڵكردنی خۆپیشاندان تاوانە؟\nمیترۆ داوادەكات ژینگەیەكی ئارام و هاندەر بۆ میدیاكاران برەخسێنرێت و پارێزەرانی یاسا رێز لە یاسا بگرن.\nلەسەرەتای دامەزراندنیەوە هەریەك لە رێكخراوەكانی پەیمانگای رۆژنامەنوسانی جەنگ‌و ئاشتی (IWPR) و رێكخراوی گەلی نەرویژی (NPA) و پاڵپشتی میدیای نێودەوڵەتی (IMS)، پاڵپشتی كردوە. بۆ ساڵی 2020 ژوار پرۆژە بە هاوكاری وەزراەتی دەرەوەی ئەمریكا، رێكخراوەكانی IMSی دەنیماركی و Intenews.


کوردیپێدیا - عادل موراد چەند رۆژێک پێش ئەوەی کۆچی دوایی بکات دەڵێت: ئاواتی من ئەوەیە کە کورد ببێتە دەوڵەت، دوای ئەوە بمرم کێشەم نییە!\n📼 عادل موراد چەند رۆژێک پێش ئەوەی کۆچی دوایی بکات دەڵێت: ئاواتی من ئەوەیە کە کورد ببێتە دەوڵەت، دوای ئەوە بمرم کێشەم نییە! | 🏷 پۆل: ڤیدیۆ | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: May 21 2018 11:29PM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: May 22 2018 1:06AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: May 22 2018 1:06AM باشترکراوە\n📼 ڤیدیۆ 1.0.1 3 MB 1 May 21 2018 11:30PM هاوڕێ باخەوان


لێره‌دا باسی دوێنێ ناكه‌م، به‌ڵكو باسی ئه‌مڕۆ ده‌كه‌م. ئایا ئه‌نفال و كیمیاباران و جینۆسایدی كوردستانییان كۆتایی هاتووه؟ ته‌واو بووه به مێژوو؟ به‌دڵنیاییه‌وه ده‌ڵێم: نه‌خێر.\nئه‌نفال به‌رده‌وامه و عه‌قڵیه‌تی ئه‌نفالكردنی كوردستانیان زیندووه، به‌ڵام ئه‌نفالكاره‌كان یانیش ئه‌نفالچییه‌كان لاواز بوونه و كوردستانیان له جاران به‌هێزترن.\nئه‌مڕۆ ئێمه‌ی كوردستانیان له شه‌ڕی مان و نه‌مانداین له‌گه‌ڵ نیمچه ئه‌نفالكاره‌كان و ئه‌نفالچییه لاوازه‌كان، به‌هزر ئه‌نفالچی، به‌ڵام هێشتا ئامراز و هێزی ئه‌نفالكردنیان به‌ده‌ست نه‌هێناوه.\nنیمچه ئه‌نفالچییه‌كان ئه‌مڕۆ ده‌ستیان به ده‌ستوورێك به‌ستراوه، كه سه‌ركرده‌كانی كوردستان به‌شێوه‌یه‌ك دایانڕش، بۆ ئه‌وه‌ی ببێته كه‌له‌بچه‌یه‌ك له ده‌ستیان. ئه‌نفالچییه‌كان ئه‌مڕۆ دیكتاتۆرێكیان نییه، پڕ چه‌ك نین و كۆنترۆڵی 100%ی چه‌كه‌كانیان به‌ده‌سته‌وه نییه.\nنیمچه ئه‌نفالچییه‌كان ئه‌مڕۆ ناتوانن هه‌ناسه‌ی كوردستانیان ببڕن و زینده‌به‌چاڵیان بكه‌ن، به‌ڵكو به "اضعف الايمان" قوت، رزق، بودجه و مووچه‌یان ده‌بڕن.\nنیمچه ئه‌نفالچییه‌كان ئه‌مڕۆ لاوازن، به‌ڵام بوونیان هه‌یه و جاربه‌جاریش به‌هێز ده‌بن و ده‌گه‌نه پۆستی به‌رز و باڵا له‌م مه‌مله‌كه‌ته، بۆیه ده‌بێت نه‌وه‌ی ئه‌م سه‌رده‌مه‌ی كوردستان هه‌میشه ئاماده بێت بۆ به‌ره‌نگاربوونه‌وه‌ی نیمچه ئه‌نفالچییه‌كان، تاكو نه‌بن به ئه‌نفالچی ته‌واو.\nراسته ئێستا له‌م مه‌مله‌كه‌ته وه‌ك كوردستانیان دۆست و هه‌ڤاڵمان هه‌یه، به‌ڵام له هه‌مان كاتدا بیر، هزر و فكری ئه‌نفالكردن هه‌ر زیندووه له مێشكی نیمچه ئه‌نفالچییه‌كان، كه زمانی خۆیان نیازی خۆیان بۆ داگیركردنی خاكی كوردستانیان نیشانداوه و هه‌وڵیشیان له‌و پێناوه داوه، به‌ڵام له‌به‌ر خۆڕاگری پیشمه‌رگه‌ی سه‌ربه‌رزی كوردستان به سه‌رۆكایه‌تی رێزدار جه‌نابی سه‌رۆك مه‌سعود بارزانی، هه‌وڵه‌كانیان بێسوود بوون و نیمچه ئه‌نفالچییه‌كان تووشی شكستی گه‌وره بوون.\nله‌م رۆژه خه‌مناكه‌دا، ساڵیادی ئه‌نفالكردنی 8 هه‌زار بارزانیی بێتاوان و سڤیل، پێویسته گه‌نجه‌كانمان، لاوانی كوردستانه‌كه‌مان زۆر به‌باشی بزانن، كه ئه‌نفال كۆتایی نه‌هاتووه و به‌رده‌وامه، فكری ئه‌نفالكردن به‌رده‌وامه، به‌ڵام ئه‌نفالچییه‌كان لاوازن، ئێمه‌ش ده‌بێت هه‌میشه وه‌ك كوردستانیان یه‌كگرتوو و به‌هێز و وریا بین، كودستانیبوونمان وه‌ك بینایی چاومان بپارێزین، بۆ ئه‌وه‌ی ئه‌نفالچییه‌كان هه‌وڵ و خه‌ونی ئه‌نفالكردن له‌ناخی خۆیاندا ئه‌نفال بكه‌ن؟!\n*ئانۆ جەوهەر، وەزیری گواستنەوە و گەیاندنی حکومەتی هەرێمی کوردستان.


بەهاری توركیا و پایزی حیزبی داد و گەشەپێدان\nسەرچاوە: گویا نیوز\nنوسینی: فەیرووز قرشی\nهەڵبژاردنە شارەوانییەكانی 31 ی مانگی ئازاری ڕابردوو لە توركیا كۆتاییهێنا بە دەسەڵاتی بێ ڕكابەری 25 ساڵەی پارتی داد و گەشەپێدان (ئەكەپە) لە زۆربەی شارەكاندا. بۆ تێگەیشتن لە بایەخی ئەو ڕووداوە هەر هێندە بەسە كە بزانین پشكی ئەو شارانەی كە لەو هەڵبژاردنەدا لە چنگی ئەكەپە هاتنە دەرەوە بریتییە لە %62 ی داهاتی نەتەوەیی توركیا. پێویستە بزانین كە ئەكەپە بە پێچەوانەی ڕووكەشەكەیەوە زیاتر حیزبێكی پراگماتیە و بە شێوەیەكی سەرەكی كار دەكات لەسەر مەسەلە ئابورییەكان نەك مەسەلە نەتەوەیی و ئیسلامیەكان .\nچەند ساڵێك پێش دەركەوتنی نیشانەكانی نەمانی دەسەڵاتی ئەكەپە هەندێك لە كۆمەڵە كۆمپانیا زەبەلاحەكان كە لەژێر سیستمی ئەو سودەدا سامانێكی ئەفسانەییان كۆكردبۆوە سەرمایەكانی خۆیان لە بانقەكانی توركیادا كێشایەوە . بەم جۆە شارەكان بوجەی چەند ملیار دۆلاری ئەو كۆمەڵە دامەزراوە ئابورییانەیان لە كیس چوو لەلایەكی تریشەوە قەیرانی قورسی دارایی وای كرد كە كاریگەری دەسەڵاتی ئەكەپە لەسەر ژیانی ئابوری تەركیا بە خێرایی لاواز ببێت . شاری ئستیمبوڵ لە 16 ملیۆن دانیشتوان و ئەنقەرە بە 5 ملیۆن دانیشتوانەوە بایەخی ستراتیجیان هەیە . خودی ئەردۆغان چەندین جار دووپاتی كردبۆوە هەر كەسێك ئیستەمبوڵ لە دەستبدات توركیای لە دەست دەردەچێت .\nدەسەڵات و ئۆپۆزسیۆنی توركیا هەردووكیان بە هۆكاری جیاواز جەختیان لەسەر بایەخی فرەلایەنی ئەم هەڵبژاردنە كردەوە . بەلای دەسەڵاتەوە مەسەلەكە مەسەلەی مانەوە بوو ، بەلای ئۆپۆزسیۆنیشەوە ئەم هەڵبژاردنە ڕاپرسیەك بوو دەربارەی ئەكەپە و ئەردۆغان .\nئەم هەڵبژاردنە هەموو ڕێكارەكانی ئەكەپەی تێكشكان كە بریتی بوو لە توندوتیژی جەستەیی و زمانی ، پێشێلكردنی یاسا و بنەماكان ، بەكارهێنانی هەموو تواناكانی دامەزراوەكانی دەوڵەت بۆ ئامانجەكانی هەڵبژاردن ، هەڕەشە و ڕاوەدوونان ، یاسا شكێنی ئاشكرا ، جەمسەرگیركردنی زیاتری كۆمەڵگا .\nلەم هەڵبژاردنەدا پێچەوانەی هەڵبژاردنە شارەوانیەكانی پێشووتر ، ئەكەپە و مەهەپە وەك هاوپەیمان چوونە هەڵبژاردنەكەوە . ئەم مەسەلەیە ناكۆكی ناوخۆی ئەكەپەی زیادكرد . چاودێران دەڵێن دەنگدەرە تەقلیدیەكەی ئەكەپە بۆ دەبڕینی ناڕەزایەتی لەو هاوپەیمانیە دەنگی بە كاندیدێكی مەهەپە داوە . ناچاربوونی ئەردۆغان بەوەی كە هاوپەیمانی لەگەڵ مەهەپەدا ببەستێت چونكە زۆرینەی پێویستی نیە لە پەرلەمانی توركیادا هەات دێت دەست و پێی ئەردۆغان توندتر دەبەستێتەوە و ناكۆكی ناوخۆی حیزبەكەشی فراوانتر دەكات . كەم نین ژمارەی ئەو سەركردەو دامەزرێنەر و كادرە پێشكەوتوانەی ئەكەپە كە ڕۆژانە لە حیزبەكە جیادەبنەوە . پێش هەڵبژاردن گومان دەكرا ئەم كۆمەڵە ناڕەزایە بە زوویی حیزبێكی تازە دادەمەزرێنن كە لە كەسانی وەك داوود ئۆغڵو و عەبدوڵا گولی تێدا بێت .هەندێك سەرچاوە دەڵێن كێشەی توركیا دەسەڵات نیە بەڵكو ئۆپۆزسیۆنە . ئەو حیزبانە هەڵوێستی ڕوون و ئاشمرایان نیە لە بەرامبەر مەسەلە ترسناكەكانی وەك زاڵبوونی كەسایەتی ئەردۆغان ، پۆپۆلیزم ، نەتەوە پەرستی ،ئیسلامی سیاسی ، زۆربوونی دەسەڵاتی سوپا گەندەڵی و هتد .\nبەڵام هەڵوێستی ئەم دواییەی جەهەپە كە هاوپەیمانی بەست لەگەڵ حیزبی ( نیك ) دا بە هەنگاوێكی ئەرێنی هەژمار دەكرێت هەرچەندە هەڵوێستی حیزبی نیك جیاوازییەكی زۆری نیە لەگەڵ مەهەپەدا . بەشداریكردنی فراوانی لایەنگرانی هەدەپە لەو هەڵبژاردنەدا و دەنگدان بە كاندیدی جەهەپە نیشانەی پێگەیشتنی سیاسی و بەهێزبوونی دیسپلینە لەناو ئەو حیزبەدا .\nگرنگترین هۆكار لەم سەركەوتنە ڕێژەییەی ئۆپۆزسیۆندا نابووت بوونی سیاسەتەكانی حوكمڕانی و ئەو قەیرانە قوڵە ئابوریەیە كە ئەكەپە پێوەیان دەناڵێنێت ، لە پلەی دووهەمیشدا دەگوترێت كاندیدەكانی ئەكەپە بە تایبەت لە ئیستەمبوڵ و ئەنقەرەدا شایستە و شارەزا نەبوون .\nڕكابەرەكانی ئەردۆغان ، ( ئەكرەم ئیمام ئۆغڵو ) نەكەوتە داوەكەوە و زمان و كەلتورو شێوازی ئەردۆغانی بەكارنەهێنایەوە چونكە دەیزانی ئەردۆغان بەڕاستی مامۆستای ململانێی مەیدانییە بەڵكو وەك تیم كاری كردو و نەكەوتە هات و هاوار و تەنیا جەختی نەكردەوە لەسەر كێشە داراییەكان و كەم و كورتیەكانی دەوڵەت .\nبەرنامەی كاری ئەكرەم ئیمام ئۆغڵو دەیسەلمێنێن كە ڕابەرێكی شایستە هاتۆتە ئاراوە ، ڕابەرێك كە مژدەی بەهێزبوونی دیموكراسی و عەلمانی لە توركیادا ڕادەگەیەنێت .


بای بای حوکمداری ئاسان\n2020-05-02 15:52 164 جار بینراوە کۆمێنت\nلەماوەی ڕابردوودا بەتایبەت هەتا چەند ساڵی رابردوو، دەکرێت بۆ قۆناغی حوکمداری ئاسان پۆلینی بکەین لەکوردستان و عێراقیشدا، حوکمداری ئاسان بریتی بووە لە بەدەستهێنانی بڕێکی زۆر لەداهات بەشێوەیەکی ئاسان و بەکارهێنانی بۆ ئامانجی بەڕێوەچونی حوکمڕانی.\nبەهەموو پێوەرەکان ئەم سەردەمە کۆتایی هات، ئەم سەردەمە لەچەندین ئاستدا کۆتایی هات، لەئاستی دارایی، ئاستی مەعریفی و هەروەها ئاستی جیوپۆلەتیکی.\nلەئاستی داراییدا نرخی نەوت بەرزبوو، داهاتەکەی بەئاسانی دەهاتە دەستی نوخبەی حوکمڕان و ئەوانیش هێندە پێویستیان بەبیرکردنەوەو ڕەنجكێشان و هەوڵدان نەبوو، ئەم ئاسانییە هۆکاری سەرەکی بەتاڵبوونەوەی حوکمڕانییە لەمەعریفە، لەهەموو دونیادا حوکمڕان بەدوای مەعریفەدا دەگەڕێت، خۆی بۆ خۆی مەعریفە بەرهەم دەهێنیت، لەزۆربەی وڵاتاندا حکومەتەکان قۆناغی جیاواز جیاوازیان هەیە لەبەرهەمهێنانی مەعریفە، بۆ نموونە چەمکی وەک پەیپەری سەوز، پاشان لەقۆناغی داهاتوودا پەیپەری سپی، ئەم قۆناغبەندییەی مەعریفییە نیشانەی هەنگاوەکانی حکومەتە بۆ بەرهەمهێنانی مەعریفە وەک بنەمای هەموو هەنگاوێکی کار.\nلەئابووری نەوتدا مەعریفە رسوایە، لەبڕی مەعریفە نامەعریفە جێگەی دەگرێتەوە، کە بریتییە لەپڕوپاگەندەو پێ ئار. لێرەدا پرسێكی ئێجگار ئاڵۆز هەیە: ئایا هەست دەکرێت کە کۆتایی قۆناغێکەو ئایا دەتوانرێت هەست بەپێویستی مەعریفە بکرێت بۆ حوکمداری بۆ قۆناغی داهاتوو؟؟ ڕەنگە ئەم گواستنەوەیە ئاسان نەبێت، چونکە تەنها بڕیارێکی مەعریفی نییە، بەڵکو پەیوەستە بەکەسایەتی و ئیگۆو خەیاڵی خودو بڕێکی زۆر لەنارسیزمەوە، یەکێک لەهەرە کێشە گەورەکانی عیراق و کوردستانیش ئەوەیە کە سیاسییەکانی توانای ئەوەیان نییە کەڕاوێژیان بۆ بکرێت، چونکە نامۆن بەمەعریفە. بەتایبەتی لەئاستی دەروونیدا.\nلەئاستی داراییدا کوردستان قەیرانێکی هەرە گەورەی هەیە کە خاوەن دراوی خۆی نییە، ئەم نەبوونی دراوە، ڕاستەوخۆ پەیوەستە بەنەبوونی دەوڵەتەوە، بەڵام دەکرا یان دەکرێت ڕێگا چارەیەکی تری بۆ بدۆزرێتەوە، بەتایبەتی ئەگەر بەوردی تیورەکانی پارە بخوێنرێتەوە، بە گشتی لەدونیادا سێ تیورە هەیە بۆ پارە: تیورەی بارتەر: گەنم بەشوتی، یان کۆمۆدیتی تیوری. دووەم، تیورەی کریدیت، کە بە مانای سیقە یان باوەڕ دێت. بەپێی ئەم تیورەیە پارە بەرهەمهێنراوێکی کۆمەڵایەتییە، نەک تەنها فیزیکی.\nدیارە دڵی تیورەی کردیت، کە بەمانای سیقەدێت بوونی باوەڕ یان سیەقەیە لەنێوان ئەوەی پارەکە بەرهەم دەهێنێت و ئەوەی بەکاری دەهێنێت، سیقە یان باوەر یان ترەست یان کردیت، لەکرۆکی حوکمرانیدایە، کە لەکوردستان و عێراقیش لەپێش هەموو شتێکەوە و لەهەموو بوارێک زیاتر لەقەیراندایە، بۆیە بۆ ئەوەی سیستەمی دارایی هەرێم سەقامگیر بێت و بتوانێت بچێتە قۆناغی داهاتووەوە، ئەوا دەبێت پیش هەموو شتێک کار لەسەر پەیوەندی نێوان خەڵك و حکومەت بکرێت، چونکە پارە هیچ نییە جگە لەپەیمانێک، لەسیستەمی پەیماندا دەبێت یەیماندەرو پەیمانپێدراو باوەڕ بەیەکتر بکەن و هەروەها ناوەندێک یان دەزگایەک هەبێت لەکاتی شکانی پەیمانەکەدا توانای ئەوەی هەبێت کە پەیمانەکە راست بکاتەوە، ئەمەش لەڕێگای بوونی دادگایەکی بێلایەنەوە دەبێت، لێرەوە سەرتاپا کرۆکی سیستەمی حوکمڕانی گۆڕانکاری بەسەردا دێت، تیورەی سێیەم، ئۆنتۆلۆجی کۆمەڵایەتیە، کە نزیکە لەتیورەی دووەمەوە.\nئایا کوردستان دەتوانێت پارەیەکی دووەمی بۆخۆی بەرهەم بهێنێت لەئاستێکی سنوورداردا هەتا بەردەوامی ئاڵوگۆڕ لەنێوان توێژە کۆمەڵایەتییەکاندا بەردەوامی پێبدات؟ ئەمە دیدو تێزێکە دەبێت زۆر کاری لەسەر بکرێت، بەڵام مەحاڵ نییەو بگرە زۆر زۆر پێویستە.\nوەرچەرخانی جیوپۆلەتیکیم لەنووسینەکانی ترمدا باسکردووە بەتایبەت لەکۆتایی تاک جەمسەری دونیاو هاتنی سەردەمێکی نوێ، کە ئەمریکا لەبری ئەوەی بونیادنەرو پارێزەری دونیابێت، زیاتر وەک دەوڵەت نەتەوە رەفتاردەکات.\nبا لەوە زیاتر سەرتان نەیەشێنم!!


عیماد عه‌لی: به‌ختیار عه‌لی وه‌ك سومبولی رۆشنبیری و نه‌ته‌وه‌یی كورد. – WTARIKURD\nعیماد عه‌لی: به‌ختیار عه‌لی وه‌ك سومبولی رۆشنبیری و نه‌ته‌وه‌یی كورد.\nئه‌گه‌ر ته‌ماشای ولاتانی ناوچه‌كه و سه‌رجه‌م جیهانیش بكه‌یت، هه‌ر یه‌كه و نه‌ك یه‌ك دانه به‌ڵكو چه‌ندین سومبولی نه‌ته‌وه‌یی و نیشتمانی له بواره‌كانی رۆشنبیری ئه‌ده‌بی و هونه‌ری و فكری و فه‌لسه‌فی و ته‌نانه‌ت كۆمه‌ڵایه‌تی و وه‌رزشی و بواره هه‌مه‌جۆره‌كانی تریشیان هه‌یه و پیرۆزبه‌ندیه‌كیان بۆ دروستكردون كه له‌و رێگه‌یه‌وه ده‌توانن هاوكار بن بۆ پاراستنی شكۆمه‌ندی نه‌ته‌وه و نیشتمانه‌كه‌یان بۆیه تا دوا دڵۆپه‌ی تواناكانیان پاڵپشتیانن و به‌رگریان لێ ده‌كه‌ن.\nبۆ هه‌ر یه‌كه و هێمایه‌كی تایبه‌تی و شكۆیه‌كی به‌رزیان دروستكردووه، كه قوڵایی وڵاته‌كانیان ده‌رده‌خات و له دونیاش رێزیان لێده‌گیرێت و سه‌رجه‌م تواناكانی وڵاته‌كه‌یان بۆ مانه‌وه‌ی شكۆمه‌ندی باڵای سومبوله‌كانیان ده‌خه‌نه‌گه‌ر و باڵای رێزلێگرتن و به جوان ته‌ماشاكردنیان له رێزلێگرتنی میله‌ت وڵاته‌كه‌یان به گشتی ده‌بینن و به‌یه‌كه‌وه ده‌یانبه‌ستنه‌وه. دیاره ناو و پیرۆزی و سومبولێتی ئه‌وانه ته‌نها له توانا و پربه‌رهه‌می پسپۆری خۆیان و سه‌رگوزه‌شته‌ی ژیانه‌وه نه‌هاتووه به‌قه‌د ئه‌وه‌ی سه‌رجه‌م توانای وڵاته‌كه‌یان بۆ ئه‌و مه‌به‌سته خراوه‌ته گه‌ر و هه‌ریه‌كه و هه‌ژمونێكی تایبه‌تی له ئاستی نێوخۆی وڵاته‌كه‌یان و ناوچه‌كه و ته‌نانه‌ت زۆربه‌یان ده‌گاته جیهانیش بۆ دروستكراوه. ئه‌وه‌ی لای ئه‌وان جێگه‌ی رێزه كه مانه‌وه‌ی باڵایی ئه‌وانه و به ئه‌ركێكی نیشتمانی و نه‌ته‌وه‌یی ده‌زانن و له‌وباره‌وه كۆمه‌ڵێك پێوه‌ر و هه‌ڵسه‌نگاندنیان هه‌یه كه هه‌ر هه‌مووی له پیناو ئامانجێكی سه‌ره‌كیدایه كه ئه‌ویش شكۆمه‌ندی وڵاته‌كه‌یانه زیاتر له‌وه‌ی بۆ كه‌سایه‌تیه‌كه بێت.\nلای ئێمه‌ی كوردیش جگه له‌وه‌ی له روانگه‌یه‌كی بینینی حزبی و سیاسی و به پێوه‌رێكی ته‌سكه‌وه ته‌ماشای سومبولگه‌لێمان ده‌كه‌ین كه به‌توانای خۆیان توانیویانه بگه‌نه پله‌ی باڵا كه‌چی به هیچ شێوه‌یه‌ك نه ده‌سه‌ڵات و نه‌ش ته‌نانه‌ت جۆری بیركردنه‌وه‌ی رۆشنبیران و دابونه‌ریته‌كه‌شمان نه‌مانتوانیوه به‌رزتریان بكه‌ینه‌وه و به شكۆی كوردستانه‌وه بیانبه‌ستینه‌وه و، ئه‌وه‌ی جێگه‌ی دڵته‌نگیه هیچ خه‌تێكی سورمان نیه بۆ شكاندنیان. هه‌موو هۆكاره‌كانیش بۆ به‌سیاسی كردن و به‌حزبی كردنی سه‌رجه‌م كایه‌كانی كوردستان ده‌گه‌رێته‌وه كه وای لێهاتووه ته‌نها له گۆشه‌ی به‌رژه‌وه‌ندیه ته‌سكه هه‌مه‌جۆره شه‌خسی و حزبی و ناوچه‌گه‌ریه‌كه‌وه ته‌ماشا بكرێن و هه‌ڵوێسته‌كانمان له‌وێوه سه‌رچاوه بگرێت وبه چاویلكه تاریكه‌كان لێیان بروانین.\nئێوه ته‌ماشای سومبوله‌كانی وه‌ك شێركۆ بێكه‌س و عه‌بدوڵا په‌شێو و عه‌بدولمه‌جید لوتفی وعه‌لی مه‌ردان و حه‌سه‌ن زیره‌ك و به‌ختیار عه‌لی و ده‌یانی تری به‌توانا و داهێنه‌ر بكه‌ن كه به‌خۆیان له ئاستی ناوچه‌كه و جیهان ده‌ركه‌وتون و خه‌ڵك به رێزێكی گه‌وره‌وه ته‌ماشایان ده‌كات كه‌چی ئێمه خۆمان وه‌ك میله‌ت و رۆشنبیران و ده‌سه‌ڵاتیش به‌هیچ كلۆچێك نه‌بوین به هۆكاری و پاڵنه‌ری به سومبولكردنی نه‌ته‌وه‌یی و نیشتمانی ئه‌و داهێنه‌رانه و وامان لێنه‌كردن ته‌نانه‌ت له پێناو یه‌كگرتوویی و یه‌كێتی نه‌ته‌وه‌یی و نیشتمانی وه‌ك سومبولێكی پاڵنه‌ری خیر و خۆشی میله‌ته‌كه‌مان بن . ئه‌وه‌تا گیانی حزبایه‌تی و ته‌سكبینی و ئیره‌یی خودی رۆشنبیران و كێبركێی نابه‌جی و ركابه‌ری حزبی و شارچێتی و زۆر شتچێتی تریش وای لێكردووین ته‌نانه‌ت نه‌ك یارمه‌تی ئه‌و كه‌ڵه‌داهێنه‌رانه بده‌ین به‌ڵكو تا بومان كرابێت بووین به هۆی بچوكركدنه‌وه‌یان و له قه‌واره‌ی داهێنانه‌كایانمان هه‌رچه‌ند گه‌وره بێت بێ بایه‌خ كردووه و كتومت به پێچه‌وانه‌ی میله‌ت و ده‌سه‌ڵاتی وڵاتانیتر ره‌فتاریان له‌گه‌ڵدا ده‌كه‌ین. ئه‌وه‌تا به‌هۆی هه‌ڵوێستنێكی دیاریكراوی داهێنه‌رێكه‌وه كه له به‌رژه‌وه‌ندی ته‌كسی ئێمه نه‌بێت و بۆ حزبه‌كانمان گرنگی نه‌بێت ته‌نانه‌ت خه‌ڵكی لێ هانده‌ده‌ین و بێبایه‌خی ده‌كه‌ین.\nبۆیه به راشكاوی ده‌یڵێم، ئه‌گه‌رئه‌م كه‌ڵه‌داهێنه‌رانه له‌هه‌ر نه‌ته‌وه و وڵاتێكی تردا بوایه‌ن ئێستا پێگه‌یه‌كی ئه‌وتۆیان ده‌بوو كه به سومبولی گشتی میله‌ت داده‌نران و ته‌ماشا ده‌كران و ده‌بوون به فاكته‌ری پێشكه‌وتنی وڵاته‌كانیان. سڵاو له به‌ختیار عه‌لی به بۆنه‌ی وه‌رگرتنی خه‌لاته‌كه‌ی و هیوادارم ببێته سومبلێكی نیشتمانی و نه‌ته‌وه‌یی كوردستان و ئێمه‌ش وه‌ك وڵاتان رێز له داهێنه‌ره باڵاكانمان بگرین و بگه‌ینه ئه‌و ئاسته‌ی كه پاڵپشتی ئه‌و سومبولانه بین له‌سه‌رجه‌م بواره‌كاندا نه‌ك به‌خۆمان ببینه هۆكاری شكاندن و بچوككردنه‌وه‌یان و له روبه‌رێكدا قه‌تیسیان بكه‌ین.\nعه‌تا قه‌ره‌داخی: نامه‌یه‌كی تر له مه‌لانا خالیدی نه‌قشبه‌ندییه‌وه.\nگەیلان عەباس: خەباتی پەرلەمانی كورد لە توركیا.


كۆنسولی كۆماری ئیسلامی ئێران لە سلێمانی، سەعدوڵڵا مەسعودیان رایگەیاند، پەیوەندییە ئابووری و بازرگانییەكانی نێوان وڵاتەكەی لەگەڵ هەرێمی كوردستان بەردەوامیان هەیە و لە هەوڵی كردنەوەی زیاتری دەروازە سنوورەكانی نێوان هەردوولادان.\nسەعدوڵڵا مەسعودیان وتی: "لەگەڵ هەرێمی كوردستان هەشت خاڵی سنووریمان هەیە، لەوانەش مەرزی نێودەوڵەتی باشماخ و پەروێزخانمان هەیە لە سنووری پارێزگای سلێمانی و هەندێ بازاڕچەی مەرزیش وەك سەیرانبەن و شوشمێ و ئەگەر كیلێ (لە سنوری قەڵادزە)ش حساب بكەین سەربە پارێزگای سلێمانی-یە، ئێستاش لایەنی پەیوەندیداری پارێزگای هەڵەبجە لە هەوڵدان كە بازاڕچەیەكی سنووری دروست بكەن و لە قەڵادزێش بەهەمان شێوە هەوڵ هەیە".\nسەعدوڵڵا مەسعودیان وتیشی: "ئەو هەوڵانەی لە لایەن خەڵكی عێراق و كوردستانی عێراق بۆ كردنەوەی مەرزی نوێ دەیدەن لە نێوان ئێران و كوردستانی عێراق نیشانەی ئەوەیە كە بە پەرۆشن و بە پێویستی دەزانن كە ئەو بازارچە و مەرزانە بكرێنەوە".\nكۆنسولی كۆماری ئیسلامی ئێران لە سلێمانی ئاماژەی كرد بەوەی زۆربەی لایەنی پەیوەندیداری دەسەڵاتی خۆجێیی كوردستانی عێراق ئامادەیی كردنەوەی ئەو مەرزانەیان هەیە و هیوای خواست هەردوو لایەنی پەیوەندیداری بەغدا و تاران بە ئەنجامێكی باش بگەن و بتوانن لە سنووری هەڵەبجەش مەرزێكی نێودەوڵەتی فەرمی و بازاڕچەیەك بكەنەوە و لە بەشەكانی باكوور و باشووری سلێمانی ئەو جۆرە بازاڕانە فراوان بكەن.\nسەعدوڵڵا مەسعودیان ئەوەشی وت "ئێران لەبەرنامەیدا هەیە كە ناوچەیەكی بازرگانی ئازاد بكاتەوە و پەرلەمانیش بڕیاری لەسەرداوە، بۆ ئەو مەبەستە كۆمەڵێك رێكاری یاسایی هەیە بۆ ئەوەی ئەو هەنگاوە بەیەكجاری ئەنجام بدرێت، ئەو رێكارانەش رەنگە یەك یان دووساڵی تر بخایەنێت و كاتی پێویستە بۆ جێبەجێكردن و كردنەوەی، بەڵام ئەو هیوایە هەیە كە مەرزی مەریوان و بانە لە خاڵی باشماخ ئەو ناوچەیەی بازرگانی ئازاد لەخۆبگرێت".\nبە وتەی بەرپرسانی ژووری بازرگانی و پیشەسازی سلێمانی قەبارەی ئاڵوگۆڕی بازرگانی نێوان كۆماری ئیسلامی ئێران و هەرێمی كوردستان لە ساڵێكدا بۆ شەش ملیار و 800 ملیۆن دۆلار بەرزبووەتەوە، لە بەرامبەردا كۆنسولەكەی ئێران لە سلێمانی باس لەوە دەكات پلانیان هەیە ئەو قەبارەیەی ئاڵوگۆڕی بازرگانی نێوانیان بۆ 10 ملیار دۆلار بەرز بكەنەوە و بەشێكی ئاڵوگۆڕە بازرگانییەكانیش لە رێگەی بازاڕچە سنوورییەكانەوە ئەنجام دەدرێت.\nلە لای خۆیەوە جێگری پارێزگاری هەڵەبجە، كاوە عەلی وتی: "لە سنووری پارێزگای هەڵەبجە دوو مەرزی سنووریمان هەیە كە كاریان تیادا كراوە و چاوەڕوانی بە نێودەوڵەتیكردنیان دەكەین، ئەوانیش مەرزەكانی تەوێڵە و پشتەیە".\nكاوە عەلی وتی: "لە هەردوو مەرزەكە ئامادەكاری تەواوكراوە و لە لایەنی عێراقیش نووسراو و رێوشوێنەكان تەواوكراوە و بە نووسراو ئاراستەی لایەنی بەرپرسی ئێرانی كراوە و چاوەڕوانی وەڵامی فەرمی ئێران دەكەین بۆ كردنەوە و بە رەسمی ناساندنی هەردوو مەرزەكە وەك دوو مەرزی نێودەوڵەتی لە سنووری هەڵەبجەدا".\nپێشتر لیژنەیەكی تایبەتی وەزارەتە پەیوەندیدارەكانی عێراق سەردانی ئەو مەرزانەی سنووری پارێزگای سلێمانی و هەڵەبجەی كرد بۆ لە نزیكەوە ئاگاداربوون لە رێوشوێن و ئامادەكارییەكان بۆ بەرەسمی ناساندنیان و كردنیان بە مەرزی نێودەوڵەتی لە نێوان هەرێمی كوردستان و ئێراندا.\nده‌رباز كۆسره‌ت: "٥٦ پڕۆژه‌مان هه‌یه و ٣٦یان كاركردن تێیاندا به‌رده‌وامه"


که‌مپین بۆڕاگرتنی یاسای فره‌ژنی له کوردستان – Denegkan\nکه‌مپین بۆڕاگرتنی یاسای فره‌ژنی له کوردستان\nbydengekan\tNovember 28, 2008\tژنان\nCampaign to stop polygamy law in Kurdistan\n10. پرۆفیسۆر چارلۆت ئۆرازی ڤاللینۆ له زانکۆی ڤێته‌ربۆی له ئیتالیا\n19. ڕوس ئه‌پلتۆن: به‌ڕێوه‌به‌ری پڕۆژه‌ی ته‌ندروستی ده‌روونی په‌نابه‌ران – به‌ریتانیا\n44. ئازاد مورادیان: سه‌رۆکی کۆمیته‌ی کوردی/ئه‌مریکی بۆ دیمۆکراسی له ئێران\n45. ستیڤان شه‌مزینی: ڕۆژنامه‌نووس و سه‌رنوسه‌ری ڕۆژنامه‌ی نێوه‌ند له كوردستان\n46. سیمین چایچی: سه‌رۆکی کۆمیته‌ی قه‌ڵه‌می ژنانی کورد\n47. ئه‌میر قادر: هه‌ڵوسڕاوی دژی جێنۆساید-هۆڵه‌ندا\n48. دولبه‌ر قادر: هه‌ڵسوڕاوی بزوتنه‌وه‌ی ژنان-هۆڵه‌ندا\n49. ناوه‌ندی هه‌ڵه‌بجه له دژی ئه‌نفال و جێنۆسایدی کورد\n50- گه‌لاوێژ حوسه‌ینی: هه‌ڵسوڕاوی سیاسی و چالاک له بواری ژنان\n51. جه‌مال کۆشیش: ئه‌ندامی سکرتاریه‌تی فیدراسیۆنی په‌نابه‌رانی عێراقی\n52. کاڵی که‌ریم: سویس\n53. توانا عه‌لی: سویس\n54. هه‌ورامان عه‌لی: فینلاند\n55. ئازاد به‌کر: به‌ریتانیا\n56. گۆران عه‌لی: که‌نه‌دا\n57. په‌ری که‌ریمی\n58. سۆران خدری: خوێندکاری به‌شی یاسا له زانکۆی ساوسهامپتۆن\n59. ئه‌کره م عه‌بدوڵڵا: نه‌رویج\n60. دولبه‌ر کامیل: نه‌رویج\n61: کوێستان فتوحی: کوردستان\n62. شۆڕش حاجی": به‌ریتانیا\n63. ئاسۆ بیاره‌یی: سوید\n64. سالار بابه‌شێخ: رۆژنامه‌نووس\n65. فواد محه‌مه‌د ئه‌حمه‌د: مانچسته‌ر-به‌ریتانیا\n66. که‌ریم قه‌ڵادزه‌یی: هه‌ڵسوڕاوی سیاسی له‌گه‌ڵ حیزبی سۆسیال دیمۆکراتی سوید\n67. وه‌ستا جه‌لال: کۆمیته‌ی به‌رگری له کرێکارانی عێراق\n68. خالید ڕه‌زا ئه‌مین: هۆڵه‌ندا\n69. شوان سدیق: ڕۆژنامه‌نووس-كوردستان\n70. نامیق هه‌ورامی: نوسه‌ر و ڕۆژنامه‌نووس\n71. مینا ئه‌حه‌دی: قسه‌که‌ری ڕێکخراوی یه‌کسانی ئیستا، ڕێکخراو له دژی هه‌ڵاواردن له دژی ژنان له ئێران\n72. فه‌ره‌یدون حه‌مه‌ڕه‌شید: ڕۆژنامه‌نووس له سویسر\n73. مه‌ریوان هه‌ڵه‌بجه‌یی: نووسه‌ر-نه‌رویج\n74. کاوه ئه‌مین: ئۆپسالا-سوید\n75. ڕوناک شوانی: نوسه‌ر و هه‌ڵسوڕاوی مافی ژنان\n76. پییر ترۆیستله‌ر: ئه‌کته‌ری فه‌ره‌نسی- فه‌ڕه‌نسا\n77.ڕادیۆی ده‌نگی ژنان له ستۆکهۆڵم\n78. سه‌روه‌ر که‌ریم: نوسه‌ر و ڕۆژنامه‌نووس\n79. ئیبراهیم عه‌باس: ڕۆژنامه‌نووس-كوردستان\n80.حه‌مه‌کاکه‌ڕه‌ش: نوسه‌ر- سوید\n81. چرۆ سابیر: هه‌ڵسوڕاوی مافی ژنان-سوید\n82.گۆران ڕه‌شید: هه‌ڵسوڕاوی سیاسی – هۆڵه‌ندا\n83. ڕێناتا دیژۆنگ: هۆڵه‌ندا\n84.ڕێکخراوی ئازادی ژن له ئێران\n85. میدوسا هاوس له یۆتۆبۆری-سوید\n86.شه‌هلا نووری: هه‌ڵسوڕاوی مافی ژنان له ئێران-سوید\n87.سه‌ردار عه‌بدوڵڵا: کاریکاتێریست-سوید\n88. دالیا مه‌حمود: ئه‌ندامی ڕێکخراوی ئازادی ژن له سوید\n89- ساڵه نه‌ڵۆسی ، به‌رپرسی ماڵپه‌ڕی پێشمه‌رگه‌کان\n90.گۆران هه‌ڵه‌بجه‌یی: ڕۆژنامه‌نووس-هۆڵه‌ندا\n.ئاسۆ عه‌لی فه‌ره‌ج: نوسه‌رو ڕۆژنامه‌نووس-هه‌ولێر-كوردستان\n92. که‌ژاڵ ئیسماعیل: نوسه‌ر و شاعیر-هۆڵه‌ندا\n93.نیا کامیل: نوسه‌ر-کوردستان\n94.چنور میهرپه‌روه‌ر: نه‌رویج\n95.سه‌رکه‌ش عه‌بدولکه‌ریم: ئوبسالا-سوید\n97.ئه‌حمه‌د عه‌لی: سویسرا\n98.سه‌نته‌ری ژنانی کورد له کوڵن\n99.جافه‌ر حه‌سه‌نپور: سوید\n100.په‌یمان عه‌بدوڵڵا: ڕێکخراوی ژنانی کورد له تاراوگه-به‌رلین/ئه‌ڵمانیا\nڕێکخراوی ئازادی ژن له عێراق-نوێنه‌رایه‌تی ده‌ره‌وه‌ی وڵات\nE-mail: houzan2007@yahoo.com or rega_svensson@yahoo.com\n1-Yanar Mohammed: President of Organisation of Women’s Freedom in Iraq\n2-Houzan Mahmoud: representative abroad of Organisation of Women’s Freedom in Iraq-UK\n3-Michael Eisenscher: National coordinator of US labour against the war\n4-Diana Namie: Director of Iranian and Kurdish Women’s Rights Organisation\n5-Maria Hagberg: President of Network against honour crimes -Sweden\n6-Rega Svensson: Head of Organisation of Women’s Freedom in Iraq-Sweden\n7- Najiba Mahmood: Women’s rights activist-Sweden\n8-Nancy Mereska, Coordinator, Stop Polygamy in Canada\n9-Professor Fabienne Charlotte Orazie Vallino: Vietterbo University-Italy,\n10-Joe Tougas: Journalist, Human Rights Activist -USA\n11-Jennifer Kemp: OWFI board member in USA\n12-Daniel W. Smith: Journalist—Baghdad, Iraq/New Haven, Connecticut-USA\n13-Maryam Namazie: Spokesperson, Equal Rights Now – Organisation against Women’s Discrimination in Iran\n14-Joanne Payton: International Campaign against Honour Killings\n15-Thomas Unterrainer: Nottingham-UK\n16- Sam Azad: Socialist campaigner-UK\n17- Anne R. Grady, Massachusetts, USA\n18-Ingrid Ternert: Representative of the Peace movement in Gutenberg-\n19-Ruth Appleton Co-ordinator Santé Refugee Mental Health Access Project\n20-Anna-Lisa: Björneberg- Wilpf Sweden\n21-Heidi Maugué-Aebi: Women for peace Switzerland\n22-Soraya Fallah: Chair of Kurdish women rights committee, KNC, North America\n23-Agnes Hohl: Women for peace Switzerland\n24- Annamaria Traber: Women for peace Switzerland\n25-Beatrice Fankhauser: Women for peace Switzerland\n26-Lini Culetto: Women for peace Switzerland\n27- Gulzar Ali Kadir: Organisation of women’s Freedom in Iraq –Denmark\n28-Sara Mohammed: Never forget Fadime and Pela Organisation-Sweden\n29-Nabaz Xalid: Worker Communist party of Iraq- Sweden\n30-Maria Rashidi: Kvinnorsrätt -Sweden\n31-Ali Mahmud Mhamad: Writer- Holland\n32-CHAK organisation: www.chaknews.com\n33-Zana Kurdistani: General Supervisor of Kurdistan Truth Party\n34-Saeed Arman: Political Activist, England\n35- Sally Armstrong, journalist, Canada\n36-Anissa Helie, Professor, New York, USA\n37-Yousif Izadin: Novelist and journalist\n38-Minoo Homily: Secretariat of International Organization of Iranian Refugees\n39-Shara Aziz: OWFI representative in Switzerland\n40-Mino Hemati: Rahai Zan (Emancipation of Women) TV Producer.\n41-Hiwa Ahmad: political activist-UK\n42-Faranak Aeeni: Canada\n43-Aase Fosshaug: Sweden\n44-Azad Moradian: Chair of Kurdish/American Committee for Democracy in Iran, KNCNA\n45-Stivan Shamzini: Journalist –Kurdistan\n46-Simin Chaichi: Chair of Kurdish Women’s Pen committee\n47-Amir Qadir: Anti Genocide Campaigner in Holland\n48-Parwien Qadir: Women’s rights activist-Holland\n49-The Centre of Halabja against Anfalazation and Genocide of Kurds: http://www.chak.info\n50-Galawezh Husseini: political activist and women’s rights activist-Sweden\n51-Jamal Koshehs: member of general secretariat of International Federation of Iraqi Refugees\n52-Kale karim: Switzerland\n53-Hawraman Ali: Finland\n54-Twana Ali: Switzerland\n-Azad Bakir: United Kingdom55\n-Goran Ali: Canada56\n-Soran Xedri: Law student at the University of Southampton58\n-Akram Abdulla: Norway59\n-Dulber Kamil: Norway60\n61-Kwestan Ftohi: Kurdistan\n62-Shorsh Haji: Britain\n63-Asso Byareiy: Sweden\n64-Salar Babeshex: Journalist\n65- Foad Mohamad Ahmad: Manchester-UK\n66-Karim Qaladzei: Political activist with the Social Democrat party in Sweden\n67- Wasta Jalal: Committee in defence of Workers in Iraq\n68-Xalid Raza Amin: Holland\n69-Shwan Sdiq: Journalist-Kurdistan\n70-Namq Hawramy: Writer and Journalist-Kurdistan\n71- Mina Ahadi: Spokesperson of Equal Rights Now-Organisation against Women’s Discrimination in Iran\n72-Faraidun Hama Rashid: Journalist-Swiss\n73-Marywan HalabJaee: Writer-Norway\n74- Kawa Amin: Upsalla-sweden\n75- Runak Shwani: Writer and women’s rights activist-Sweden\n76-Pierre Troestler – Actor in France\n77-Radio Women’s Voice in Stockholm-Sweden\n78-sarwar kareem: writer and journalist\n79- Ibrahim Abas: Journalist-Kurdistan\n80- Heme Kaka Rash: writer Sweden\n81-chro sabr: Women’s rights activist-Sweden\n82- Goran Rashid: Political activist-Holland\n83- Renate de Jong: Holland\n84-Women´s Liberation – Iran\n85-Medusahuset in Gothenburg-Sweden\n86-Shahla Nouri: Women’s rights activist-Sweden\n87-Sardar Abdullah: cartoonist-Sweden\n88- Dalya Mahmood: member of Organisation of Women’s Freedom in Iraq-Sweden\n89- Saleh Nalosi: websaite coordinator of http://www.peshmergekan.com\n90-Goran Halabjai: Journalist –Denmark\n91-Aso Ali Faraj: Journalist and writer, Hawler-Kurdistan\n92-Kajal Ismail: Writer, and poet-Holland\n93-Nya Kamil: Writer-Kurdistan\n94. Chenor Mehrparwar: Norway\n95-Sarkash Abdulkarim: Uppsala- Sweden\n98-Jafar Hasanpoor: baskar- Sweden\n99-Kurdish Women’s Centre in Cologne-Germany\n100-Payman Abdulla: Kurdish women’s organisation in Exile-Berlin Germany\nFor more information or to add your name to this statement please contact:\nPrevious غەزەلەكانى مەرگ بارۆنەكانى فیردۆس…\nNext هۆزان مه‌حمود….


شیعە و سوننە لەسەر ڕاگرتنی پشكی هەرێم لە بودجەی 2020 ڕێككەوتن\nSalam 18/09/2019 - 14:10 بڵاوکراوەتەوە لە هەواڵ/كوردستانی\nكوتلە شیعەكانی پەرلەمانی عێراق بە پاڵپشتیی بەشێك لە كوتلە سوننەكان ڕێككەوتوون لەسەر ڕاگرتنی بەشە بودجەی هەرێمی كوردستان لە پڕۆژەیاسای بودجەی 2020 و دەركردنی بڕیارێك بۆ ناچاركردنی هەرێم بە گەڕاندنەوەی داهاتی ساڵی 2019ی نەوت بەر لە كۆتایی ئەمساڵ.\nحەسەن فەعدەم ئەندامی پەرلەمانی عێراق لە ڕەوتی حیكمە بە ״ئاژانس״ی وت: " كوتلە شیعەكان و بەشێك لە هێزە سوننەكان ڕێككەوتوون لەسەر ئەوەی بەشە بودجەی هەرێم لە پڕۆژەیاسای بودجەی 2020ی عێراق ڕابگرن بە هۆی ئەوەی كە بۆ بودجەی 2019 هەرێم پابەند نەبووە بە ڕادەستكردنی داهاتی نەوتەكەیەوە".\nئەوەشی خستەڕوو:" بڕیارمان داوە كە هاوكات لەگەڵ پەسەندكردنی بودجەی 2020 بڕیارێك دەربكەین، كە هەرێم ناچار بكات تا كۆتایی ئەمساڵ سەرجەم داهاتی فرۆشی نەوتی ڕادەست بكات یان پارەی مووچەی فەرمانبەران ڕابگیرێت".


''هاڤیبوون'' ناوەندێکی چالاک و بەخشندە بوو.\nبە گوێرەی بوون و ئاستی چەندایەتی و چۆنایەتی ڕەوەندی کورد لە وڵاتە جۆر بە جۆرەکانی دنیادا، بە دەیان ڕێکخراو و کۆمەڵەو ناوەندو گۆڤارو ڕۆژنامە دامەزراون و درێژەیان بە کارو چالاکییەکانیان داوە... کرۆک و ئامانجی هەمووشیان، خزمەت کردن بووە بە مێژوو و کولتوری کوردی و، کێشە سیاسییە ڕەواکەی. هەر یەکەو لە تێڕوانینی خۆیەوە هەوڵی داوە شتێک بە شتێک بکات. هەندێک لەم دامودەزگاو سەنتەرانە، بە حوکمی نەبوونی توانای ماددی و فکری و مرۆییەوە، نەیانتوانیوە بەردەوام بن و درێژە بە چالاکییەکانیان بدەن، زوو بەزوو، لە چاوان ون بووینە... هەندێکیش لەمانە بەهۆی لێهاتوویی و ئارام گرتن و سوور بوون لەسەر درێژە پێدان، توانیویانە بەردەوام بن و خەرمانەکە بە بەرەکەت تر بکەن.\nیەکێک لەم ناوەندە چالاک و پڕ لە بەخششانە، کە ڕۆڵێکی ئەکتیڤی لە ناساندن و بەرچاو ڕوونکردنی کوردەکان لە دەرەوەی وڵاتدا هەبوو، " ناوەندی هاڤیبوون بۆ لێکۆڵینەوەو بڵاوکردنەوەی کوردی- بەرلین" بوو.\nبەگوێرەی ئەو زانیارییانەی کە لەبەردەستی ئێمەدان و بۆ بەسەرکردنەوەی ئەم ناوەندە توانیومانە سوودی لێوەربگرین، ئەوەیە کە لەسەرەتادا بە هەوڵ و کۆششی چەند خوێندکارێکی کورد لە (زانکۆی ئازاد )ی بەرلین، لە هاوینی ساڵی ١٩٩٠دا، توانیویانە گروپێکی کوردی لەو خوێندکارە کوردانە پێک بهێنن کە لەم زانکۆیەدا دەیانخوێند... دوای چەند دانیشتن و یەکتر بینین و کۆبوونەوەیەک، توانیویانە (گروپی کاری کوردستانی-کوردستان ئا گێ ) ڕابگەیەنن.\nئەم گروپە لەساڵی ١٩٩٢دا، هەوڵیانداوە کارو چالاکییەکانیان فراوانتر بکەن و (ئینستیتویەکی کوردۆڵۆژی) لە زانکۆی ناوبراو دابمەزرێنن، بەڵام لەبەر فشاری دەوڵەتە داگیرکەرەکانی کوردستان لەلایەک و، پاراستنی بەرژەوەندییەکانی زانکۆ لە لایەکی ترەوە، ڕوبەڕووی ڕەفزکردن بوونەتەوە... بەتایبەتیش دەوڵەتی تورکیا زۆر هەوڵیداوە بەرپرسانی زانکۆ ڕازی بکات کە ڕەزامەند نەبێت لە پێدانی مۆڵەت بەم گروپە.ئەم نەیارانە، لە هەوڵەکانیاندا سەرکەوتوو بووینە. لەگەڵ وەرگرتنی ئەم ڕەفزەش، هەندێک لە بەرپرسانی زانکۆ ڕێگەیان بەو خوێندکارانە نیشانداوەو پێیانگوتوون: (ئەگەر لەسەرەتادا ئێوە بتوانن چەند سیمینارێک ڕێکبخەن و تیایدا سەرکەوتووبن، ئەوە دەبێتە ڕێخۆشکەرێک بۆ هاتنەدی خواستەکانتان).\nدوای ئەم کۆنگرەیەو دانوستاندنی بەردەوام، سەرۆکایەتی زانکۆ بڕیاریدا دوو کەس لەم گروپە، بۆ ماوەی دوو ساڵ لە زانکۆ دابمەزرێنن تاوەکو هەوڵبدەن (ئینستیتوتەکی کوردۆلۆژی) دابمەزرێنن. دەزگاکە دامەزرا، شوێنەکەی بریتی بوو لە دوو ژوور. دوای پێنج مانگ توانییان کتێبخانەیەک بۆ ناوەندەکە بکەنەوە. لە ڕۆژانی (٢٣-٢٥/٩/٢٠٠٠)دا، لەشاری (کاتسۆف)، کۆنگرەی (لێکۆڵینەوە لەسەر ژنانی کورد)یان سازکردو، دواتر بابەتە پێشکەش کراوەکان بە زمانی ئەڵمانی لە دوو کتێبدا، وەک زنجیرەی بڵاوکراوەکانی (کوردۆلۆژی)، بڵاوکرانەوە. هەر لە سەرەتادا، چەندین ناوەندو مامۆستای زانکۆ، دژایەتی ئەم ناوەندەیان دەکرد. بۆیە ناوەندەکە ناچار بوو لەگەڵ (ئینستیتوتا ئێرانستیک) پێکەوە کار بکەن. ئەم ئینستیتوە هەوڵی دەدا تەواوی گروپە کوردییەکە کۆنترۆڵ بکات و چاڵاکییەکانیان سنوردار بکات، بۆ بەرژەوەندی ئێران بەکاریان بهێنێت... تا ئەو ئاستە کە ئامادە نەبوون ناوی پڕژەکەش بە (لێکۆڵینەوەی کوردی )، بمێنێتەوە. بۆیە ئەم دوو کەسە کۆتاییان بە چاڵاکییەکانیان لەگەڵ ناوەندی ناوبراو هێناو لێی دوور کەوتنەوە. بەهۆی ئەم دژایەتی کردنەو گۆڕانکاری لە سەرۆکایەتی زانکۆی بەرلین، لەم کاتەدا، زیانێکی گەورە بەر چالاکییەکانی پڕۆژەی کوردۆلۆژی کەوت.\nقەبارەو کاتی دەرچوونی.\n- ژمارە (١)، ١٣٢ لاپەڕە، قەبارە (١٤ جاران ٢٠)سم، هاوینی ١٩٩٧.\n- ژمارە (٢و٣)، جمکانە ژمارە، ٢٨٠لاپەڕە، هەمان قەبارەی ژمارەی پێشوو، ساڵی ١٩٩٨.\n- ژمارە (٤)، ٢٠٨لاپەڕە، هەمان قەبارەی پێشوو، ساڵی ١٩٩٨.\n- ژمارە (٥)، ٢٢٤لاپەڕە، هەمان قەبارەی پێشوو. ساڵی ١٩٩٩.\n- ژمارە (٦)، ٢٤٠لاپەڕە، هەمان قەبارەی پێشوو، ساڵی ١٩٩٩.\n- ژمارە (٧و٨)، جمکانە ژمارە، ٢٨٨لاپەڕە، هەمان قەبارەی پێشوو، ساڵی ٢٠٠٠.\n- ژمارە (٩)، ٢٤٠لاپەڕە، هەمان قەبارەی پێشوو، ساڵی ٢٠٠١.\n- ژمارە (١٠)، ٢٤٠لاپەڕە، هەمان قەبارەی پێشوو، ساڵی ٢٠٠٢.\n- ژمارە (١١)، ٢٧٢لاپەڕە، هەمان قەبارەی پێشوو، ساڵی٢٠٠٢.\n- ژمارە (١٢و١٣)، جمکانە ژمارە، ٣٣٦لاپەڕە، هەمان قەبارەی پێشوو، کۆتایی ساڵی٢٠٠٢و سەرەتای ساڵی ٢٠٠٣.\n- ژمارە (١٤)، ٢٤٨لاپەڕە، هەمان قەبارەی پێشوو، ساڵی ٢٠٠٣.\n- ژمارە (١٥)، ٢٤٠لاپەڕە، هەمان قەبارەی پێشوو، ساڵی٢٠٠٤.\n- ژمارە (١٦و١٧)، جمکانە ژمارە، ٣٦٠لاپەڕە، هەمان قەبارەی پێشوو، ساڵی ٢٠٠٥.\n- ژمارە (١٨)، ١٨٦لاپەڕە، قەبارە (١٦ جاران ٢٤)سم، ساڵی ٢٠٠٧.\n- ژمارە (١٩و٢٠)، جمکانە ژمارە، ٣٢٠لاپەڕە، هەمان قەبارەی پێشوو، ساڵی ٢٠٠٨.\n- ژمارە (٢١)، ٢٢٤لاپەڕە، قەبارە (١٧ جاران٢٤)سم، ساڵی ٢٠٠٨.\nبابەتە بڵاوکراوەکان بە زمانی ژمارە.\n- (١٦٧) لێکۆڵینەوەی زانستی (بە نووسین و وەرگێڕانەوە).\n- (٧٣) وتار.\n- (١٧) بابەتی تایبەت بە خستنەڕوو و کتێب خوێندنەوە.\n- (١٥) دیدارو دیمانە لەگەڵ کەسایەتییە کۆمەڵایەتی و ئەکادیمی و ئەدەبییەکان.\n- (١٠) هەواڵی جۆر بەجۆر.\n- (٨) شیعر.\n- (٨) چیرۆک.\n- (٧) ریکلام و ئاگادارینامە.\n- (٦) وتاری بیرەوەری ئامێز.\n- (٤) ڕێپۆرتاژ.\n- (٣) ڕەخنەی ئەدەبی.\n- (١) نامە (نامەی د. ئەمیری حەسەن پوور بۆ گۆڤاری هاڤیبوون).\n* گروپی یەک بابەتی: ئەم نووسەرانەن کە تەنها یەک بابەتیان لەم (٢١) ژمارەیەدا بڵاوکردۆتەوە کە ئەمانەن: (سیامەند حاجۆ، ش. لیبیرسینێڤێسکی، موحسین قۆچان، شکری شەهباز، نزار محەمەد سەعید، نەجیب باڵایی، مەجیدێ حەسۆ، جوتیار بامەڕنی، د. سیابەگ میران، د. نەلیدا فوگارۆ، د. گونتەر بێرند، موحسین ئەحمەد عومەر، شێرکۆ بێکەس، هزرڤان، جانکورد، د. عەباس وەلی، نەوشێروان مستەفا، د.مارف خەزنەدار، سەرفراز نەقشبەندی، م. مەلا ئەحمەد، د. محەمەد موکری، محەمەد فەریق حەسەن، عەبدوڵلا جوندی، ڕ.ها، ئەحمەد بەربەر، د. برهان یاسین، میرهەم یگت، عومەر شێخ مووس، د. یوسف زەنگەنە، سەبیحا، د. فەرهاد پیرباڵ، سەیوان، سەلاح قادر، ڕۆژان حازم، د. ئیسماعیل شوکر، زانا خەلیل، فەتحوڵلا حوسێن، گوشاد حەمە سەعید، قادر ڕەشید " ئەبو شوان "، د. ئەفراسیاو هەورامی، عەبدولموئمین دەشتی، بەدرخان عەلی، پێشڕەوی سەید برایم، عەمەرێ تۆڤی، خەلیل دهۆکی، د. جەبار قادر، ئومێد تەها، فوئاد سەدیق، د. هەژار مەعروف، کەرەڤان ئامێدی، عەبدال نوری، جەلال مستەفا، موحسین عەبدولڕەحمان، بورهان هەژار، د. فازیل عومەر، غەیاسەدین نە‌قشبەندی، د.کریستۆفەر ئونگەر، ڕەزۆ، غەفوری میرزا کەریم، عەبدولغەنی کاکۆ، محەمەد عەلی یونس، د. ئەحمەدی مەلا، شیرالی ئەحمەد، ئەدیب چەلکی، سەلاح سەلیم سەیدۆک، عەبدوڵلا سەڕاج، نەوزاد هرۆری، محەمەد ژۆری، سەدیق ساڵح، د. ئازاد شێخانی، ساڵح محەمەد ئەمین، عەلی مەحمود محەمەد، عەبدوڵلا دارتاش، حەمە جەزا ساڵح، جوتیار تۆفیق هەورامی، سدقی هروری، فەیسەڵ داغلی، د. ئازاد ئەمین باخەوان، د. لەیلا جەلیل عەباس، فەیسەڵ مستەفا، سەلیم بچووک، مستەفا ڕەشید، سەدیق سنداڤی، سەعید ئۆسمان، مەسعود خالید گولی).\n* گروپی دوو بابەتی: بریتین لە: (حوسێن کارتاڵ، سیروان حەجی بەرکۆ، یاسین بانیخێڵانی، هەژار عەزیز سورمێ، حەمە سەعید حەسەن، کەچا کورد، تێمورێ خەلیل، حەمە نوری عومەر کاکی، حەجی جەعفەر، نەوزاد جەمال، غازی حەسەن، جەزا چنگیانی، ئامەد تگریس، ڕوهات ئالاکوم، د. عزەدین مستەفا ڕەسوڵ، زاگرۆس ئاگرخوین، عەبدوڵلا ئوزون، د. کەمال فوئاد، محەمەد ساڵح ئامێدی، زەین عابدین خان، هۆشەنگ بروکا).\nهەندێک وردە زانیاری تر.\nلەبەر ئەوەی گۆڤارێکی ئەکادیمییەو لەلایەن دەزگایەکی کوردۆلۆژی لە دەرەوەی وڵات دەرچووەو کۆمەڵێک بابەتی گرنگی بە قەڵەمی ڕۆژهەڵاتناسان و شارەزایانی کوردۆلۆژی، بڵاوکردۆتەوە، لە دواڕۆژیشدا دەبێتە ژێدەرێکی باش بۆ نەوەی داهاتوو، لەوانەیە هەموو کەسێکیش بەم گۆڤارە نەزانن... بۆیە بە پێویستمان زانی کۆمەڵێک زانیاری چڕ دەربارەی (نووسەرەکان، کاتی دەرچوون، ژمارەکان، قەبارە، لاپەڕەکان، جۆری بابەتەکان، ..... ) بلاو بکەینەوە. ئامانج لە نووسینی ئەم بابەتە؛ دەست نیشانکردنی پێگەی (هاڤیبوون)ە لە کاروانی ڕۆژنامەگەریی کوردی و ئاسانکردن و بەرچاو ڕوونییەکیشە بۆ ئەو کەسانەی کە لەبارەی ڕۆژنامەگەریی و کاری بیبلۆگرافیاوە، هەوڵەکانیان، چڕ کردۆتەوە.


فازل میرانی وەڵامی پرسیارەکانی تایبەت بە دۆخی عێراق دەداتەوە | KURDPLAT\nفازل میرانی وەڵامی پرسیارەکانی تایبەت بە دۆخی عێراق دەداتەوە\nکوردپلات 2/10/2022 05:03:00 م ليست هناك تعليقات\nفازڵ میرانی سکرتێری مەکتەبی سیاسی پارتی دیموکراتی کوردستان وتووێژی بەشی کوردی دەنگی ئەمەریکا وەڵامی چەند پرسیارێک دەداتەوە لە بارەی بۆچونی پارتی لەسەر دۆخی عێراق، بوونی کاندیدی تری ئەو حزبە بۆ پۆستی سەرۆک کۆمار، پەیوەندییەکانی پارتی و یەکێتی.\nلە سەرەتای قسەکانیدا فازڵ میرانی دەربارەی ئەوەی پارتی دیموکراتی کورستان بڕیاری چیداوە کە ئێستا دەنگەکان و چاوەکان لەسەر ئێوەیە سەبارەت بەوەی کاندیدی ترتان دەبێت یاخود کاک هۆشیار زێباری وەکو کاندیدی سەرۆک کۆمار دەمێنێتەوە؟\nمیرانی وتی"پرۆسەکە جارێ چەقیووە، کێشەی کاک هۆشیاریش بە ڕاستی لە گەندەڵی نییە، بەڵکو خراپ بەڕێوەبردنی دارایی بووە بەپێی ڕاپۆرتی بەرایی کە بینیومانە، یاسای کاروباری دارایی هەیە لە وەزارەتەکە ئەوەی ئیشی کردووە ئەو ستافە بەرپرسە لێی، ئەوەش دراوە بە دادگا و هێشتا بڕیاری کۆتایی دادگاش نەدراوە کە دادگای کەرخە، بڕیاری دادگای فیدراڵیش دەکەوێتە یەکشەممە ئایا بڕیاری وەلائی ڕەتدەکرێتەوە یان دەگۆڕدرێت وەکو ئەوەی خوانەخواستە مەرجەکانی تێدا نییە لە هەردوو حاڵەتدا بەرچاو ڕوون دەبین بەدڵنیاییەوە ئێمە کە چووینە ناو هەڵبژاردنەوە هەتا ڕوانگەی ڕێککەوتنیش هەبێت لەگەڵ برادەرانی یەکێتی(هەر بۆ زانیاری ئەمڕۆ کاک بافڵ دێتەوە لای جەنابی سەرۆک) ئێمە دەبێت کاندیدێکی ترمان ئیحتیات-یەدەگ هەبێت ئینجا ئێمە لەگەڵ یەکێتی ڕێکبکەوین یان ڕێکنەکەوین دادگای فیدراڵی ڕای خۆی بگۆڕێت یان نەگۆڕێت، ئیحتیات باشە ئێمە کاندیدێکی ترمان دەبێت."\nئایا کاندیدەکەتان کێ دەبێت؟\n" کاندیدەکەمان جارێ مەعلوم نییە بەدڵنیاییەوە لە هەموو حزبەکان کاندیدی دیاریکراویان هەیە ئەگەری زۆرە کاک دکتۆر فوئاد یەکێک بێت بۆ نموونە دەڵێم، دەمێنێتەوە سەر کۆبوونەوەی ئەمڕۆی کاک بافڵ لەگەڵ جەنابی سەرۆک ئومێدەوارین کە کۆبوونەوەیەکی باش ببێت پاش ئەوە مەکتەبی سیاسی هەردوولا دابنیشن بە شێوەیەک لە شێوەکان ڕێکبکەوین، ئینجا چ برادەرانی یەکێتی لە قەرەبووی سەرۆک کۆمار ڕازی بن چ لەسەر کاندیدێکی هاوبەش ڕێکبکەون بە هەرحاڵ ئەمە لە بەرژەوەندی کورد و کوردستاندایە و لە بەرژەوەندی هەردوو حزبیشدایە لەم 72 سەعاتەی دێت هەتا یەکشەممە شتەکان ڕۆشنتر دەبێت. "\nمیرانی وەڵامی ئەو پرسیارەشی دایەوە ئایا لە ئێستادا بژاردەکانی بەردەم پارتی دیموکراتی کورستان چین؟\nواتە ئێوە ئەو پێشنیارانە دەخەنە بەردەمی یەکێتی نیشتمانی کوردستان، ئەگەر سەرۆک کۆمار بۆ ئەوان بێت قەرەبووی چی بە پارتی بدەن لە پۆستەکان؟\nفازڵ میرانی دەڵێت"جاران پارتی چی هەبووە کە یەکێتی سەرۆک کۆماری هەبوو حەقە برادەرانی یەکێتیش بێبەش نەبن جێگری سەرۆک وەزیران هەیە، وەزیری دەرەوە هەیە ئێمە کە داوای یەکڕیزی کورد دەکەین خۆناکرێت بڵین هەموو شتێک بۆ ئێمە و یەکێتیش بێبەش بێت جەنابی سەرۆک لەوەدا پێی باشە ئێمە لە کۆتایی تونێلەکەش بین هەر بگەینە ڕێککەوتنێک چ پێکەوە لە تونێلەکە بگەڕێنەوە و چ دەرباز بین بەدڵنیاییەوە ئێمە دەبێت شایستەکانی برادەرانی یەکێتی دابین بکەین. "\nپرسیار؛ کەواتە بە کورت و پوختی پارتی ئامادەیە تەنازول – سازش لەسەر پۆستی سەرۆک کۆمار بکات لە بەرامبەر پۆستەکان، وە بە پێچەوانەشەوە هەموو پۆستەکان بدات بە یەکێتی لە بەرامبەردا تەنها ئەو پۆستە بۆ خۆی بێت؟\nفازڵ میرانی لە وەڵامدا وتی "ئەگەری زۆرە لەسەر کاندیدێک کە لە هەردوولا نەبێت ڕێکبکەوین بەڵام من بە کۆنکریتی ناڵێم، وە لەوانەیە ئەوەش لە بەرژەوەندی هەردوولادا بێت، بەڵام ئەوە چەندین جارە سەرۆک کۆمار بۆ برادەرانی یەکێتیە قەیچێکە با ئەم چوار ساڵەش بۆ پارتی بێت و برادەرانی یەکێتی پۆستەکانی تر وەربگرن بە کورتی لەم دوو سێ بژاردەیە زیاترمان نییە یان بەداخەوە هەردوولامان دەچین خەڵکێکی غەیری کورد دیاری دەکەین یان دەنگی پێدەدەن کە باش نییە بۆ ئێمە وەکو میللەتێک یاخود لەسەر کاندیدێکی غەیری پارتی و یەکێتی ڕێکدەکەوین یان ئەوەتا هەردوولامان لەسەر کاندیدێکی پارتی یان یەکێتی ڕێکدەکەوین ئیتر بە یەک کاندید دەچینەوە بۆ هەڵبژاردن و ئنشائەڵا ئەوە ببێت. "\nلە وەڵامدا سکرتێری مەکتەبی سیاسی پارتی دیموکراتی کوردستان ڕایگەیاند" بە ڕاستی پارتی لەو هزرەدا نەبوو بەڵام وای لێهات، بەداخەوە وامان لێکردووە ئەگەر نا دەکرا وای لێنەیەت دەکرا کورد بە یەکگرتووی بچێت بۆ پرۆسەکە و پێگەی کورد قایمتر بێت تەنانەت لەسەر حسابی هەردوو حزبیش بوایە خەڵکی باشمان لەناو کوردستاندا زۆر هەیە بە هەرحاڵ گەیشتە ئەم قۆناغە، ئێستاش یەکێتی و پارتی کە پێکەوە شۆڕشیان کردووە و پێکەوە ڕاپەڕینیان کردووە و هەڵبژاردنی ساڵی 1992 یان کردووە بەداخەوە شەڕی ناوخۆیان کردووە و ئاشبوونەتەوە دیسان ئینگلیزی وتەنی (If there is will, there is way)ئەگەر ئینسان ئیرادەی هەبێت و ئارەزووی هەبێت ڕێگەچارە دەدۆزێتەوە. "\nلە وەڵامی ئەو پرسیارەی، میدیا عێراقیەکان و کوردییەکان ناوی بەڕێزیشت وەکو کاندید دەهێنن، ئەمانەوێت قسەی بەڕێزتان بزانیین لەو بارەیەوە؟\nفازڵ میرانی وتی "نە من تەمام تێدا هەبووە و نە تەماشم تێدا هەیە، ناوی من لای خۆتان لە ڕیزی کاندیدەکان بسڕنەوە چونکە من بەنیاز نیم "\n" تیوتەکەی جەنابی موقتەدا سەد‌ر لەسەر ناوهێنانی کاندیدی پارتی دیموکراتی کوردستان ئێمە پێی قەڵس بووین من وەکو خۆم پێی قەڵس بووم "\nدەربارەی چارەنووسی پارتی دیموکراتی کوردستان یاخود هاوپەیمانیە سێ قۆڵیەکەتان لەگەڵ لایەنی سەدری و سونیەکان بە کوێ گەیشتووە و بەچی دەگات؟\nسکرتێری مەکتەبی سیاسی پارتی دیموکراتی کوردستان، وتی " هاوپەیمانیەکەی ئێمە بەردەوام دەبێت مانای ئەوە نییە ئێمە تەراجع- بگەڕینەوە، نایشارمەوە تیوتەکەی جەنابی موقتەدا سەد‌ر لەسەر ناوهێنانی کاندیدی پارتی دیموکراتی کوردستان ئێمە پێی قەڵس بووین من وەکو خۆم پێی قەڵس بووم، چونکە دەکرا بڵێت هەر کاندیدێک مەرجەکانی تێدا نەبێت چ نەزاهە- دەستپاکی بێت چ مەسەلەی مەرجەکان بێت ئێمە دەنگی پێنادەین بەڵام هی ئێمە دەربهێنێت لەناو هەموو کاندیدەکان و باسی بکات ئەوە باش نەبوو بۆ ئێمە و بۆ کاندیدی ئێمەش بەڵام ئەمە مانای ئەوە نییە ئێمە لە هاوپەیمانییەکە دەربچین چونکە چەند نزیکی یەکتری بین باشە لەگەڵ بەرەکەش هەروا، واتە هەوڵی ئێمە بەردەوام بێت، جەنابی سەرۆک، کاک نێچیرەڤانی نارد، هەوڵەکانی ئێمە بەردەوام دەبێت لەگەڵ بەرەی تەنسیق- هەماهەنگی خەریکین لەگەڵ کۆماری ئیسلامی ئێرانیش خەریکین لەگەڵ دەوڵەتەکانی تریش لەڕێگەی باڵوێزخانەکانیانەوە خەریکین بە کورتی دەبێت ئێمە چارەسەر بۆ ئەم بارودۆخە بکەین، بەبۆچوونی من جۆرێک لە لێکتێگەیشتن لە نێوان بەرەکە و لە نێوان هاوپەیمانیەکەش دەبێت لەم نزیکانەدا. "\nسەبارەت بەوەی ئەگەر وەکو یەکێک لە سیناریۆکان سەدر بوو بە ئۆپۆزیسیۆن ئێوە چی دەکەن؟\nفازڵ میرانی وتی " ئێمە ناتوانین ببینە ئۆپۆزیسیۆن نە ئێمە نە یەکێتی بە ڕای من ئەم دوو حزبە ناکرێت ببنە ئۆپۆزیسیۆن چونکە ئۆپۆزیسیۆن بووین کە ویستمان ڕژێم بگۆڕین بەڵام ئێستا ئێمە وڵاتێک بەدەستمانەوە هەیە لێپرسراوی شەش حەوت ملیۆن مرۆڤین و ئیدارەیەکی فیدراڵیمان هەیە و پەرلەمانمان هەیە و سەرۆکایەتی هەرێمان هەیە و حکومەتی هەرێمی کوردستانمان هەیە، بۆچی ئۆپۆزیسیۆن بین، ئەوان لەسەر حوکمی عێراق دەتوانن یەکیان ئۆپۆزیسیۆن بێت بەڵام ئێمە لەسەرچی ! ئێمە دەمانەوێت خزمەتی فیدراڵیەتەکەی وڵاتی خۆمان بکەین ئێمە ئۆپۆزیسیۆنی هەڵنابژێرین، دروستیش نییە نە پارتی نە یەکێتی بیر لە ئۆپۆزیسیۆنی بکەنەوە . "\nهەروەها لەبارەی ئەوەی ئەگەر ئێوە چارتان نەما و هاوپەیمانیەتەکە هەڵوەشایەوە، ئێوە دەچنە هاوپەیمانێتی بەرەی تەنیسق- هەماهەنگی ؟\nمیرانی لە وەڵامدا دەڵێت " نەبوونە بە ئۆپۆزیسیۆن مانای ئەوە نییە سەنگەرەکە بگۆڕدرێت بۆ ئەملاولای دیکە، ئێمە ئێستا لە هاوپەیمانیەتیەکداین بۆ دامەزراندنی حکومەتێک ئەو حکومەتە ڤیتۆی لەسەر کەس دانەناوە مەگەر لەلایەن تەیاری سەدر‌وە لەسەر کەسێک لەگەڵ باقی بەرەکە ڤیتۆ نییە، حکومەتەکە هی هەموویان دەبێت، حکومەتێکی نیشتمانی فراوان دەبێت، زۆرینەی نیشتمانی، خۆ بەرەی تەنسیق_هەماهەنگیش نیشتمانین خەڵکی عێراقن و هەڵبژادنیان کردووە و کورسیان هەیە و کەمیش نیین، ژمارەی دەنگەکانیان زۆر زۆرە کە لە ژمارەی کورسیەکانیان زۆرترە کەواتە ئەوان ئەگەر ببنە ئۆپۆزیسیۆن و سەنگەری خۆیان بگۆڕن لە حوکمڕانیەوە بۆ ئۆپۆزیسیۆن و لە ئۆپۆزیسیۆنەوە بۆ حوکمڕانی بەڵام پارتی و یەکێتی و حزبە کوردییەکان بە تایبەتی پارتی و یەکێتی لێپرسراون بەرامبەر بەم هەرێمە مەنتیق- لۆژیک قبوڵ ناکات ببنە ئۆپۆزیسیۆن. "\nئاماژەت بەوەکرد کە تیوتەکەی موقتەدا سەدەر ئێوەی نیگەران کرد بە کەسی خۆشتەوە، دوای ئەو تیوتە کاک مەسعود و موقتەدا سەدەر قسەیان بەیەکەوە کرد لە ڕێگەی تەلەفونەوە، هیچ پۆزشێکی هێنایەوە یاخود هیچ ڕوونکردنەوەیەکی داوە بە کاک مەسعود؟\nوەڵامەکەی فازڵ میرانی بەم جۆرە بوو " ئامێری چاودێرکردنم نییە لەسەر تەلەفونەکانیان، بە منیان نەوتووە بەڵام یاریەکی زیرەکانە کرا کە بایکۆتی دانیشتنی 7ی مانگی کرد چونکە دەکرا پێشبینی دەکرا تەیاری تر کۆبوونەوەکە بکات و ڕێژەی نیساب تەواو بکات و بەڕە لەبن پێی هاوپەیمانیە سێ قۆڵیەکەی دەربهێنێت بە ڕای من ئەوە یاریەکی زیرەکانە بوو هەرچەندە برادەرانی ئێمە پێی نیگەران بوون کەواتە بایکۆتی دانیشتنەکە لە بەرژەوەندی هاوپەیمانیەتەکە بوو زیاتر. "\nبەشی کوردی دەنگی ئەمەریکا، لە درێژەی وتووێژەکە، ئەوەی لە سکرتێری مەکتەبی سیاسی پارتی دیموکراتی کوردستان پرسی، لە کاتێکدا وەکو پارتی دیموکراتی کوردستان و یەکێتیش باسی شەڕی نەتەوایەتیتان دەکرد، بەڵام وەک دەڵێن ئێستا پارتی و یەکێتی کەوتوونەتە یەکتر شکاندنەوە و گیانی یەکتر لەسەر پۆستی سەرۆک کۆمار، پۆستی سەرۆک کۆمار چ سوودێکی بۆ سەرۆک کۆمار هەبووە لە 16 ساڵی ڕابردوودا؟\nلە وەڵامدا فازڵ میرانی وتی " لە ڕاستیدا بۆ کوردستان پۆستی سەرۆک کۆمار قازانجێکی وای نەبووە مەگەر کوردێک بووە بە سەرۆک کۆماری عێراق بۆ مەکانەتی کوردە چونکە یەکەم دەسەڵاتی دیاریکراوە، دووەم بێجگە لە خوالێخۆشبوو مام جەلال نەبێت مام جەلال دەسەڵاتی بەخۆی دەدا بە پەیوەندی کەسی شتێکی دەکرد بۆ کوردستان لە ڕێگەی بودجە بێت یان مەسەلەی تر بێت، بەڵام لە دوای ئەوە هیچ قازانجێکی نەبووە، من تەسەور ناکەم ئەوەی لەدوای مام جەلال یەکێتی بێت یان پارتیش بتوانن ئەوەی مام جەلال کردوویەتی (بەڕەحمەت بێت) وەکو سەرۆک کۆمار بۆ هەرێمی کوردستان خەلیفەکان- جێگرەوەکانی ئەو هەر کامیان بێت ناتوانن ئەوە بکەنەوە.\nسەبارەت بەوەی پارتی هەستیاری چیە لەگەڵ دکتۆر بەرهەم ساڵح؟ چونکە باس لەوە دەکرا کە پارتی دیموکراتی کوردستان ڤیتۆی لەسەری هەیە و هەستیاری پێ هەیە، هەستیاریتان چیە لەگەڵ ئەو کاندیدەی یەکێتی نیشتمانی کوردستان بۆ ئەو پۆستە؟\nفازڵ میرانی لە وەڵامدا وتی" بە بۆچوونی ئێمە هەندێک هەنگاوی هاویشتووە کاک بەرهەم نەدەبووایە بیهاوێژێت، وە زیانی لە کورد داوە و بۆ کورد هیچی نەکردووە، ئەوەی کە دەبینین، من دەڵێم ئەو زیرەکیەی کاک بەرهەم هەیەتی بۆ کورد بەکاری نەهێناوە لە سەرۆکایەتی کۆمار بۆ یەکێتی و پارتیش بەکاری نەهێناوە دەکرێت بڵێن بۆخۆی بەکاری هێناوە من نامەوێت لەوە زیاتر مەسەلەی کەسی باس بکەم چونکە هەڵسەنگاندنی کاک بەرهەم دەبێت یەکێتی نیشتمانی بیکات چ ئەو ماوەیەی دەرچوو چ ئەو ماوەیەشی گەڕایەوە ناو یەکێتی چ ئەو ماوەیەی سەرۆک کۆمار بووە یان سەرۆک کۆمار نەبووە لەبەر ئەوە من حەز ناکەم خۆم بکەمە بریکاری یەکێتی و هەڵسەنگاندنی کاندیدی ئەو بکەم هەرچەندە نوێنەری کوردیش بووە لەوێ ئەوەشی دەنگی پێنەداوە بەڵام خۆ ئەو کوردێکە ئێمە پێخۆشحاڵ دەبین بە باشیەکانی و بە هەڵەکانیش پێی قەڵس دەبین چونکە بە حوکمی ئەوەی نوێنەری هەموومانە بە شێوەیەکی واقیعی و مەنتیقی، ئەوە زیاتر بۆ برادەرانی یەکێتی جێ دەهێڵم. "\nمیرانی وەڵامەکەی بەم جۆرە دایەوە" حەز دەکەم چی بۆ کورد کراوە پێمان بڵێت یان لە سەرۆکایەتی کۆمار برادەرانی یەکێتی ئێستا دیعایە- بانگەشەی بۆ دەکەن حەزدەکەم بڵێن ئەمەی کردووە بۆ هەرێمی کوردستان یان بۆ کورد. "\n"منیش سەرسوڕماوم بۆ ئێمە و یەکێتی لەسەر ئەم پۆستەی کە هیچ پێشبینیەکی زیادی لێناکرێت بۆ دەستی یەکتر بشکێنین لەسەر ئەم پۆستە "\nبەڵام لە بەرامبەردا قسەی ئێوەدا کە دەڵێن(د. بەرهەم هیچی بۆ کورد نەکردووە) یەکێتیەکان دەڵێن ئەی سەرۆکایەتی هەرێم چی بۆ کورد کردووە ئەگەر هی عێراق نەیکردبێت؟\nلە وەڵامدا فازڵ میرانی وتی"منیش سەرسوڕماوم بۆ ئێمە و یەکێتی لەسەر ئەم پۆستەی کە هیچ پێشبینیەکی زیادی لێناکرێت بۆ دەستی یەکتر بشکێنین لەسەر ئەم پۆستە! "\nدەربارەی ئەو پرسیارەی ئەگەر ئەم کاندیدە لە ڕووی یاساییەوە کە یاساناسان باس لەوە دەکەن ئەم بڕیارەی سەرۆکی پەرلەمان بۆ دووبارەکردنەوەی دەرگا بۆ خۆکاندید کردن نادەستوریە، دوێنێ سکاڵا تۆمار کراوە لە دادگای فیدراڵی ئەگەر ئەو بڕیارەی حەلبوسی هەڵوەشایەوە کە لە وەڵامی یەکەمدا ئاماژەت بۆ ئەوە کرد کە کاندیدی یەدەگتان دەبێت، ئێمه وەک بەشی کوردی دەنگی ئەمەریکا دوێنێ قسەمان لەگەڵ دکتۆر نوری تاڵەبانی کرد پسپۆڕی بواری دەستوری ئەویش هەمان بۆچوونی هەیە، پارتی چی دەکات ئەگەر ئەم بڕیارەی سەرۆکی پەرلەمان هەڵوەشایەوە هەتا ئەگەر بووش بە سەرۆک کۆمار دادگای فیدڕاڵی دەتوانێت لە کاری بخات؟\nفازڵ میرانی دەڵێت" دادگای فیدڕاڵی بەرامبەر دوو پرسیارە یەکێکیان ماددەی 72 ئایا ئەگەر سەرۆکێک هەڵنەبژێردرێت سەرۆک کۆمار بەردەوام دەبێت چونکە دادگای فیدراڵی پێشتر بڕیارێکی ئاوای هەیە کە سەرۆک بەردەوام دەبێت هەتا سەرۆکێک بەردەوام دەبێت بەڵام لە دەستوریش دەبێت سەرۆک بە یەکەمین دانیشتنی پەرلەمان و هەڵبژاردنی سەرۆکایەتی پەرلەمان سەرۆک لە کارەکانی خۆی نامێنێت یان سەرۆکێک هەڵدەبژێردرێت یان بۆ مانگێک سەرۆکی پەرلەمان بۆ مانگێک سەرۆکایەتی عێراق بەڕێوە دەبات ئەمە دەبێت دادگای فیدراڵی وەڵامی کاک بەرهەمیش بدەنەوە، دووەم دادگای فیدراڵی ڕۆژی یەکشەممە دەبێت یان بڕیاری وەلائی خۆی رەتبکاتەوە لەو کاتەدا کاک هۆشیار بەردەوام دەبێت لەو پرۆسەیە چونکە ئەو بڕیارە وەلائیە و کاتیە ئەگەر دادگای فیدراڵی بڕیارەکەی سەرۆکی پەرلەمان بە نادەستوری زانی ئەو کاتەش (لکل حادث حدیث) . "\nپێشبینیتان چیە بۆ پێکهێنانی حکومەتی نوێی عێراقی و پێتان وایە چی لە عێراقدا ڕوو دەدات؟\nمیرانی وتی"زۆر بە کورتی دەڵێم سەرۆک وەزیرانی ئایندەی عێراق دەبێت ئێران و ئەمەریکا لەسەری ڕێکبکەون کورت و کرمانجی ئەوە ڕای منە. "\nئەی سەرۆک کۆمار؟\nسکرتێری مەکتەبی سیاسی پارتی دیموکراتی کوردستان وتی"سەرۆک کۆمار کێشەی نیـیە چونکە زۆرینەی خەڵکی عێراق شیعەن، کێشەی گەورە لەسەر سەرۆک وەزیرانە ئەوە گرنگترە چونکە سەرۆک وەزیران سەرۆکی دەسەڵاتی جێبەجێکردنە وەکو چۆن کاتی خۆی لە دوای عادل عەبدول مەهدی ئێران و ئەمەریکا ڕێکەوتبوون لەسەر مستەفا کازمی، ئەمەریکا دەبێت بڵێت ئێران ڕای چیە لەسەر فڵان کاندید و ئێرانیش دەڵێت ڕای ئەمەریکا چیە ئەوە ڕای منە چونکە هەردووکیان بەرژەوەندیان لە عێراقدا هەیە، وە هەردووکیان سەرۆک وەزیران بە ڕەچاوکەری بەرژەوەندییەکانی ئەم وڵاتانە لە عێراقدا دەزانن. "\nلە دواین پرسیاری بەشی کوردی دەنگی ئەمەریکا، دەربارەی ئەوەی دەوترێت ئێرانیـیەکان بە ئێوەیان وتووە وەکو پارتی یان بە کاک مەسعود وتراوە کە بڵێن دەبێت پۆستی سەرۆک کۆمار لای یەکێتی بێت یان ئەو پۆستە بۆ پارتی بێت؟\nلە وەڵامدا فازڵ میرانی سکرتێری مەکتەبی سیاسی پارتی دیموکراتی کوردستان وتی" ئێرانییەکان بەو ڕوونیە نە بە ئێمەیان وتووە و نە بە یەکێتی ئەگەر یە‌کێکیش زۆر نزیکتر بێت لە ئێران و پێی وترابێت ئەوە مەسەلەیەکی کەسیە و مەسەلەیەکی حزبی نییە، وە ئێران هەمیشە هەوڵیداوە دووریەکی هاوسەنگ لە پارتی و یەکێتی وەربگرێت . "


مافی هاووڵاتیانی عیراق له ژیانێكی سه‌ربه‌ست‌و شكۆمه‌ندانه‌دا – Knwe.org\nسەرەکی » راپۆرت » مافی هاووڵاتیانی عیراق له ژیانێكی سه‌ربه‌ست‌و شكۆمه‌ندانه‌دا\nمافی هاووڵاتیانی عیراق له ژیانێكی سه‌ربه‌ست‌و شكۆمه‌ندانه‌دا\nد. عه‌لا ئیبراهیم مه‌حمود ئه‌لحسێنی\nله دێر زه‌مانه‌وه ماف، بۆته چه‌مێكی جێگیر‌و چه‌سپاو لای گه‌لان، به درێژایی مێژووش له سه‌رده‌می رژێمه یه‌ك له دوای یه‌كه‌كاندا ئه‌م چه‌مكه گۆڕانكاری به‌سه‌ردا هاتووه، هه‌ڵبه‌ت له‌به‌ر ئه‌وه‌ی هه‌موویان دۆسێی مافی هاووڵاتی شپرزه‌و ماندووی كردوون، چونكه رژێمه‌كان ناو به‌ناو ده‌یانه‌وێ خۆیان له‌و مافه بدزنه‌وه، عیراقیش یه‌كێكه له‌و وڵاتانه‌ی تیایدا گۆڕانكاری زۆر به‌سه‌ر مافی هاووڵاتیاندا هاتووه، بۆ نموونه له سه‌رده‌می پاشایه‌تیدا هاووڵاتیان له رووی هه‌ندێكی مافی كۆمه‌ڵایه‌تی‌و ئابوورییه‌وه گه‌شابوونه‌وه، به‌ڵام مافی سیاسی له پاشه‌كشه‌دا بوو، كه پاشایه‌تی رووخاو كۆماریی هاته‌ر كار، هێنده‌ی تر مافه‌كان پێشێل كران، به تایبه‌تیش ئه‌و كاته‌ی كه ئه‌و كاته‌ی كه رژێمه كه‌وته ده‌ست تاك حزبی تۆتالیتاره‌وه‌و سه‌ره‌نجام وڵاتی به‌ره‌و كاره‌ساتی داگیركاریی بیانی برد، كاتێك سه‌باره‌ت به مافی هاووڵاتی ده‌كه‌نین له ژیانێكی سه‌ربه‌ست‌و شكۆمه‌ندانه‌دا مه‌به‌ستمان ئه‌وه‌یه هه‌موو ماف‌و ئازادییه‌كان بۆ سه‌رجه‌م تاكه‌كانی گه‌ل ده‌سته‌به‌ر بێت، له هه‌موو كات‌و شوێنێكدا‌و بێ هیچ جیاوازی‌و جیاكارییه‌ك.\nكاتێك باسی كات ده‌كه‌ین، مه‌به‌ستمان له كاتی شه‌ڕ‌و ئاشتیشدا، یان له كاتی قه‌یران‌و له كاتی خۆشگوزه‌رانیشدا، مه‌به‌ستیش له شوێن واته هه‌ر پارێزگایه‌ك له پارێزگاكانی عیراق، یان هه‌ر كه‌سێك كه له ده‌ره‌وه‌ی سنووری وڵاته‌كه ده‌ژی، به هه‌ر جۆرێك بێت ده‌بێ دان به مافی هه‌موویاندا بنرێت‌و ده‌رفه‌ت‌و زه‌مینه‌ی له‌باریان بۆ بڕه‌خسێت كه سوود له تواناكانی ده‌وڵه‌ته‌كه‌یان وه‌رگرن‌و سوود له هه‌موو ئه‌و مافانه وه‌ربگرن كه ده‌ستوور‌و یاسا، یان په‌یماننامه‌كان‌و رێكه‌وتنه نێوده‌وڵه‌تییه‌كان ده‌ستنیشانی كردوون‌و جه‌خت له پاراستنی شكۆی مرۆڤ ده‌كه‌نه‌وه.\nمافی ژیانێكی سه‌ربه‌ستانه‌و شكۆمه‌ندانه واته دانپێدانان به‌وه‌ی هه‌ر هاووڵاتییه‌كی عیراقی به مافی یاسایی خۆی بگات، واته رێگه‌ی پێ بدرێت ژیانێكی سه‌ربه‌ست‌و ئازاد‌و شكۆداری هه‌بێت، بێ هیچ كه‌موكووڕییه‌ك، تا ئه‌و ڕاده‌یه‌ی كاریگه‌ری هه‌بێت له‌سه‌ر كۆمه‌ڵگه‌و دامه‌زراوه‌كانی ده‌وڵه‌تیش، به‌وه‌شه‌وه كه به خۆشگوزه‌رانی بگات، نه‌ك ژیانێكی ساده‌ی كوله‌مه‌رگی بژی‌و هه‌روه‌ك زینده‌وه‌رێك سه‌یر بكرێت، به‌ڵكو ده‌بێت بوونه‌وه‌رێك بێت كارا‌و خاوه‌نی كاریگه‌ریی بێت له سه‌رجه‌م كاروباره گشتییه‌كان‌و له خێزان‌و كۆمه‌ڵگه‌شدا‌و دواجار له‌سه‌ر ئاستی ده‌وڵه‌ته‌كه‌ش.\nئه‌م جۆره‌ش له كاریگه‌ری تاك له‌سه‌ر ژیانی سیاسی‌و كۆمه‌ڵایه‌تی په‌یوه‌ندییه‌كی هاوڕێك دروست ده‌كات له نێوان ئاستی كاریگه‌رییه‌كه‌و خۆشبه‌ختی خودی تاك، له‌گه‌ڵ جه‌خت كردنه‌وه له‌سه‌ر گرنگی درێژه‌دان به‌و مافه به جۆرێك نه‌وه‌كانی دواتریش هه‌مان مافیان هه‌بێت.\nبه گوێره‌ی هه‌موو ئه‌وانه‌ی له سه‌ره‌وه باسمان كردن، تێده‌گه‌ین كه ماف تایبه‌تمه‌ندی‌و گرنگی خۆی هه‌یه كه به‌م شێوه‌یه‌ی خواره‌وه‌یه:\n-1مافێكه لكاوه به خۆدی مرۆڤه‌وه، تا مرۆڤ بمێنێ ئه‌و مافه‌شی هه‌یه.\n-2مافێكه كه‌س ناتوانێ ده‌ستی تێوه‌ر بدات، ناشكرێ ده‌ستبه‌رداری بیت، ناشكرێ دژایه‌تی بكرێ‌و له‌سه‌ر دژایه‌تی رێكه‌وتن بكرێت، هه‌ر رێكه‌وتنێكیش له‌سه‌ر دژایه‌تی كردنی، ته‌نانه‌ت ئه‌گه‌ر به ره‌زامه‌ندی هه‌ردوو لاش بێت هه‌ر پووچه‌ڵ ده‌بێته‌وه، هۆكاری ئه‌وه‌ش دوو هۆكاره، یه‌كه‌میان تاكه‌كه‌سییه‌و دووه‌میشیان كۆمه‌ڵایه‌تییه، ئه‌گه‌ر له یه‌كێكیشیان خۆش بیت ناكرێ له دووه‌میان خۆش بیت، له‌به‌ر ئه‌وه هه‌ر ده‌ستێوه‌ردانێكیش دژی ژیانی سه‌ربه‌ستانه‌و شكۆمه‌ندانه بێت وه‌ك ره‌فتاری توندوتیژانه یان وازهێنان له مافی په‌روه‌رده‌و فێركردن‌و ده‌ستبه‌رداربوون له مافی ته‌واوی خزمه‌تگوزارییه‌كانی ته‌ندروستی‌و خزمه‌تگوزارییه‌كانی دیكه، هه‌مانه پووچه‌ڵن له‌به‌ر ئه‌وه‌ی پێكهاته‌و ستراكچه‌ری كۆمه‌ڵگه‌و هه‌ستی كۆمه‌ڵگه ده‌ڕووشێنن، نه‌ك به ته‌نیا هه‌ستی مرۆڤێك.\n-3ئه‌و مافه دوو ناوه‌رۆك له خۆ ده‌گرێت، یه‌كێكیان باشه‌و ده‌وڵه‌ت به هه‌موو دامه‌زراوه‌كانییه‌وه پابه‌ند ده‌كات كه شكۆ‌و ژیانی ئازاد بۆ تاك بپارێزێت، ژیانێكی ئازاد‌و به‌خته‌وه‌ر، ناوه‌رۆكی دووه نێگه‌تیڤه‌و هه‌موو ئه‌و شتانه ده‌گرێته‌وه كه ده‌بنه هۆی كه‌مبوونه‌وه‌ی مافه‌كان، جا ئه‌و كه‌مبوونه‌وه‌یه په‌یوه‌ندی به شكۆ‌و ئازادی تاكی كارمه‌ندی ده‌وڵه‌ته‌وه هه‌بێت یان په‌یوه‌ندی به هاووڵاتییه‌كی ساده‌وه هه‌بێت.\n-4ئه‌م مافه په‌یوه‌ندی به هه‌ندێك مافی دیكه‌شه‌وه هه‌یه، وه‌ك مافی یه‌كسانی‌و ئازادی‌و دادپه‌روه‌ری‌و چه‌ند مافێكی دیكه‌ش كه هه‌موویان پێكه‌وه ژیانی سه‌ربه‌ستانه‌و شكۆمه‌ندانه ته‌واو ده‌كه‌ن، ده‌وڵه‌ت‌و ده‌سه‌ڵاتیش ده‌بێ ئه‌م مافانه له كارو كرده‌وه‌كانیدا ره‌نگ بداته‌وه.\n-5تایبه‌تمه‌ندی ئه‌م مافه له‌وه‌دایه، ناوه‌رۆكه‌كه‌ی به یه‌كسانی هه‌موو كه‌س ده‌گرێته‌وه، له هه‌موو هه‌رێم‌و ناوچه‌یه‌ك‌و ئه‌وه راست نییه كه هه‌ندێ كه‌س ده‌ڵێن ئه‌و مافه رێژه‌ییه‌و رێژه‌كه‌ی به پێی كات‌و شوێن ده‌گۆڕێت، نه‌خێر، مافی ژیانی سه‌ربه‌ستانه‌و شكۆمه‌ندانه یه‌ك ناوه‌رۆكی هه‌یه له كات‌و شوێنی جیاوازدا ناگۆڕێت، به‌ڵكو ئاسته‌كه‌ی له ده‌ڵه‌تێكه‌وه بۆ ده‌وڵه‌تێكی دیكه ده‌گۆڕێت.\nپێویسته ده‌سه‌ڵاته گشتییه‌كان كێبڕكێ بكه‌ن له‌سه‌ر دابین كردنی ئه‌و مافه بۆ تاك‌و خێزانیش، ده‌بێ ده‌سه‌ڵات شه‌ونخوونی بكێشێ بۆ مسۆگه‌ر كردنی مافه سه‌ره‌كییه‌كانی هاووڵاتیان، ئه‌و مافانه‌ی كه ژیان پێیانه‌وه به‌نده وه‌ك ئاسایش‌و ته‌ندروستی‌و په‌روه‌رده‌و فێركردن‌و خزمه‌تگوزارییه‌كانی دیكه، هه‌ركاتێكیش ئاستی په‌روه‌رده‌و ته‌ندروستی گه‌یشته ئاستێكی به‌رزی په‌روه‌رده‌ی راسته‌قینه‌و ته‌ندروستی ته‌واوی تاكه‌كان مسۆگه‌ر كران‌و له بواری ته‌ندروستیدا نه‌خۆشییه‌كان كۆنترۆڵ كران، ئه‌و كات مانای وایه ده‌سه‌ڵاتی ده‌ندروستی رێزی له مافی ژیانی سه‌ربه‌ستانه‌و شكۆمه‌ندانه‌ی هاووڵاتیان گرتووه، ئه‌گه‌ر پێچه‌وانه‌كه‌شی بوو، مانای وایه ژیانی هاووڵاتیانی خۆستۆته مه‌ترسییه‌وه.\nله‌به‌ر ئه‌وه‌ی ئه‌م مافه په‌یوه‌سته به خۆشگوزه‌رانی مرۆڤ‌و كار ده‌كات بۆ دڵخۆش كردنی مرۆڤ‌و به‌ره‌نگاربوونه‌وه‌ی خه‌م‌و نه‌هامه‌تییه‌كان، كه‌واته هه‌ندێك بنه‌مای سه‌ره‌كی هه‌ن كه ده‌بنه هۆی به‌دێهێنانی ئه‌و مافه، بنه‌ماكانیش بریتین له:\n-1سیستمی حوكمڕانی دیموكراسی‌و ده‌ستاوده‌ست كردنی ئاشتیانه‌ی ده‌سه‌ڵات: ژیانی باشتر‌و خۆشگوزه‌ران به‌دی نایه‌ت، تا ئه‌و كاته‌ی ره‌گ‌و ریشه‌ی خۆ سه‌پاندن‌و ده‌سه‌ڵاتی تاكڕه‌وانه‌و دیكتاتۆریی له ناو نه‌چێت‌و تا ئه‌و كاته‌ی هه‌موان به تایبه‌تیش حزه‌كان باوه‌ڕ به‌وه دێنن كه ده‌سه‌ڵاتی دیموكراسی باشترین رێگه‌یه بۆ مسۆگه‌ر كردنی خۆشگوزه‌رانی بۆ گه‌ل.\n-2به‌دێهێنانی ئاسایش بۆ مرۆڤ: خۆشگوزه‌رانی بۆ مرۆڤ به‌دی نایه‌ت تا مرۆڤ ژیان‌و سه‌لامه‌تی خۆی‌و خێزان‌و سه‌روه‌ت‌و ماڵی پارێزراو نه‌بێت، خۆ ئه‌گه‌ر دوورتریش بڕۆین ئه‌وا كاتێك ده‌ست به سه‌رچاوه‌كانی نیشتمانه‌وه ده‌گیرێت‌و رێگه له خراپ به‌كارهێنان‌و به‌هه‌ده‌ردانی ده‌گیرێت، ده‌بێته به‌شێك له ئاسایشی مرۆڤ، چونكه نابێ رێگه بدرێ سامانی وڵات به‌هه‌ده‌ر بدرێت‌و زیان به نه‌وه‌كانی داهاتوو ژینگه‌و مرۆڤی وڵاته‌كه بگات. ئه‌گه‌ر نه‌وت وه‌ك نموونه بهێنینه‌وه، ئه‌مرۆ عیراق نزیكه له‌وه‌ی نه‌وت تاكه سه‌رچاوه‌ی بێت بۆ دابین كردنی بودجه‌ی ده‌وڵه‌ت، ئه‌مه‌ش ره‌نگدانه‌وه‌ی خراپی هه‌بووه‌و هه‌یه‌و ده‌شبێت له‌سه‌ر گه‌شه‌ی ئابووری‌و لاوازیی له فره‌جۆریی سه‌رچاوه‌ی دهات‌و بودجه‌ی گشتیدا، نه‌وتیش یه‌كێكه له‌و سه‌رچاوانه‌ی ته‌واو ده‌بێت‌و نه‌وه‌كانی داهاتوو بێبه‌ش ده‌بن له‌و جۆره سه‌رچاوانه‌و ژینگه‌یه‌كی وێران‌و پڕ له نه‌خۆشی‌و پیسیان به میرات بۆ ده‌مێنێته‌وه.\n-3ته‌واوكاری بۆ خاڵی پێشتر، ئاسایشی مرۆڤ پێویستی به‌وه‌یه هه‌ل‌و ده‌رفه‌تی كاری بۆ فه‌راهه‌م بكرێت‌و بێكاری له ناو ببرێت‌و لانیكه‌می ده‌ستهات‌و داهات بۆ تاك مسۆگه‌ر بكرێت، ئه‌گه‌ر له رێگه‌ی بیمه‌ی كۆمه‌ڵایه‌تیشه‌وه بێت، به تایبه‌ت بۆ ئه‌و توێژه‌ی كۆمه‌ڵگه كه لاوازن، وه‌ك ژن‌و منداڵ‌و به‌ساڵاچوان، هه‌روه‌ها دابین كردنی شوێنی نیشته‌جێبوون بۆ تاك‌و خێزان، ئه‌ویش له رێگه‌ی گرتنه‌به‌ری ستراتیژێكی راسته‌قینه كه قۆناغ به قۆناغ كار بكات بۆ دابین كردنی یه‌كه‌ی نیشته‌جێبوونی بێبه‌رامبه‌ر بۆ هاووڵاتیانی عیراق، تا پایه‌و بنه‌ماكانی ئابووری به‌هێز بێت‌و دیارده ناشیرینه‌كانی كۆمه‌ڵگه‌ی وه‌ك توندڕه‌وی‌و په‌ڕگیریی‌و تاوانی رێكخرا‌و‌و تیرۆر له ناو ببرێت.\nبه گوێره‌ی ئه‌وه‌ی له‌سه‌ره‌وه باس كرا، ده‌بینین ئاماژه‌پێده‌ری ژیانی سه‌ربه‌ستانه‌و شكۆمه‌ندانه له عیراق‌و وڵاتانی تریش هه‌ردوو لایه‌نی خودی‌و بابه‌تیش له‌خۆ ده‌گرێت، یه‌كه‌میان تاك هه‌ست به رازیبوون ده‌كات له ژیانی خۆی‌و له كاری ده‌وڵه‌تیش، لایه‌نی دووه‌میش ئه‌وه‌یه كه پێوه‌رێك داده‌نرێت بۆ ئاساتی كارایی خزمه‌تگوزارییه‌كانی ته‌ندروستی‌و ژینگه‌و شاره‌وانی‌و هی تریش، ئه‌مانه ده‌بێ هاوڕێك بێنه‌وه له‌گه‌ڵ پێوه‌ره‌كاندا، چونكه ژیانی سه‌ربه‌ستانه‌و شكۆمه‌ندانه چه‌مكێكی جێگیر نییه، واته ئاستێكی بۆ دیاری نه‌كراوه كه نابێ لێی ده‌ربچێت، به‌ڵكو ئامانجه‌كه ئه‌وه‌یه كۆمه‌ڵگه بگاته به‌رزترین ئاست تیایدا.\nئه‌وه‌ی باس كرا له مادده‌ی 30ی ده‌ستووری عیراقدا باس كراوه، كه ده‌ڵێ: یه‌كه‌م: ئه‌ركی ده‌وڵه‌ته بیمه‌ی كۆمه‌ڵایه‌تی‌و ته‌ندروستی‌و بنه‌ما سه‌ره‌كییه‌كانی ژیان بۆ تاك‌و خێزان به تایبه‌ت بۆ منداڵ‌و ژن دابین بكات بۆ ئه‌وه‌ی بتوانن ژیانێكی سه‌ربه‌ستانه‌و شكۆمه‌ندانه بژین، ده‌بێ ده‌وڵه‌ت داهات‌و شوێنی نیشته‌جێبوونی گونجاویان بۆ ده‌سته‌به‌ر بكات. دووه‌م ئه‌ركی ده‌وڵه‌ته بیمه‌ی كۆمه‌ڵایه‌تی‌و ته‌ندروستی بۆ هاووڵاتیان دابین بكات كاتێك هاووڵاتی پیر ده‌بێت، یان نه‌خۆش ده‌كه‌وێت‌و توانای كاركردنی نابێت، یان بێكه‌س ده‌بێت یان بێكار، ده‌وڵه‌ت ده‌بێ بیانپارێزێت له نه‌زانی‌و ترس‌و تۆقان‌و نه‌خۆشی‌و ده‌بێ شوێنی حه‌وانه‌وه‌و به‌رنامه‌ی تایبه‌تی چاودێرییان بۆ دابنێت‌و به یاساش رێكی بخات.\nئه‌و ده‌قه یاساییه وامان لێ ده‌كات به‌راوردێك بكه‌ین له نێوان ئه‌وه‌ی له ده‌ستوور‌و یاسادا نووسراوه‌و ئه‌وه‌ی له‌سه‌ر ئه‌رزی واقیع روو ده‌دا، كه به‌راوردیشی ده‌كه‌ین ده‌بینین جیاوازییه‌كی زۆر له نێوانیاندایه، راسته هه‌وڵ دراوه، بۆ نموونه یاسای ژماره هه‌شتی ساڵی 2006ی وزاره‌تی كار‌و كاروباری كۆمه‌ڵایه‌تی ده‌ڵێ ده‌بێ دیارده‌ی هه‌ژاری له‌ناو ببرێت، هه‌روه‌ها زۆر ده‌قی تری یاسایی باس له ده‌سته‌به‌ر كردنی ژیان بۆ تاك‌و خێزان ده‌كه‌ن، بۆ نموونه یاسای ژماره 11ی 2014ی تایبه‌ت به چاودێری كۆمه‌ڵایه‌تی مادده‌ی یه‌ك، یه‌كه‌م ده‌ڵێ یاساكه ئه‌و كه‌سانه ده‌گرێته‌وه كه له ژێر هێڵی هه‌ژارییه‌وه‌ن، ته‌نانه‌ت ئه‌و كه‌سانه‌ش ده‌گرێته‌وه كه خه‌ڵكی عیراق نین به‌ڵام مانه‌وه‌یان پێ دراوه له عیراقدا، یاساكه‌ش به‌م شێوه‌یه كه‌سه‌كان ده‌گرێته‌وه: أ- كه‌مئه‌ندام‌و خاوه‌ن پێداویستی تایبه‌ت. ب- بێوه‌ژنانی ته‌ڵاق دراو، یان ئه‌وانه‌ی مێردیان بێسه‌روشوێنه، یان مێردیان جێیان هێشتوون، كچی پێگه‌یشتووی كه شووی نه‌كردبێ. ج- كه‌سانی بێتوانا. د- بێسه‌رپه‌رشتان. هـ- خێزانی زیندانیان ئه‌گه‌ر حوكمه‌كه‌یان له ساڵێك زیاتر بوو حوكمه‌كه‌ش جێگیر كراوبوو. و- ئه‌وانه‌ی ده‌وڵه‌ت سه‌رپه‌رشتییان ده‌كات. ز- مێردمنداڵی حوكمدرا‌و ئه‌وانه‌ی حوكمه‌كه‌یان له ساڵێك زیاتره‌و حوكمه‌كه‌ش جێگیر كراوه. ح- خوێندكارێك هاوسه‌رگیری كردبێت تا ئاستی خوێندنی ئاماده‌یی. خێزانێك هیچ داهاتی نه‌بێت، یان داهاتی له خوار هێڵی هه‌ژارییه‌وه بێت.\nله بڕگه‌ی دووه‌میشدا له‌سه‌ر پێشنیازی وه‌زیر هه‌ندێك توێژی تریش ده‌گرێته‌وه كه له‌وانه‌ی پێشوودا ناویان نه‌هاتووه. ئه‌مه هه‌نگاوێكی راست‌و دروسته به‌ڵام بێ كه‌موكووڕیش نییه، پڕۆژه یاسای عیراق له مادده‌ی شه‌شی یاسای چاودێری كۆمه‌ڵایه‌تیدا باس له‌وه ده‌كات كه هه‌ر كه‌س‌و خێزانێك له ژێر هێڵی هه‌ژارییه‌وه بێت مافی خۆیه‌تی یارمه‌تی نه‌ختینه‌و خزمه‌تگوزاری كۆمه‌ڵایه‌تی وه‌ربگرێت، به‌ڵام یاساكه ئه‌وه‌ی پشتگوێ خستووه كه ئه‌ركی وه‌زاره‌ته به هاوئاهه‌نگی وه‌زاره‌ته‌كانی تری وه‌ك وه‌زاره‌تی نیشته‌جێبوون‌و ئه‌نجومه‌نی پارێزگاكان‌و ئیداره‌ی قه‌زا‌و ناحییه‌كان شوێنی نیشته‌جێبوون بۆ ئه‌و خێزانه یان ئه‌و هاووڵاتییه دابین بكات، كه‌واته وه‌زاره‌ت به‌شێك له ئه‌ركه‌كه جێبه‌جێ ده‌كات، ئه‌وه‌ش به‌س نییه، له‌به‌ر ئه‌وه ده‌بێ عیراق ئه‌نجومه‌ن یان ده‌سته‌ی نیشتمانی تایبه‌ت به تاك‌و خێزان دابمه‌زرێنێت‌و ئه‌و دامه‌زراوه‌یه‌ش به هه‌ماهه‌نگی سه‌رجه‌م وه‌زاره‌ت‌و لایه‌نه په‌یوه‌ندیداره‌كان، له سه‌رجه‌م پارێزگاكان‌و هه‌رێمی كوردستانیش كار بۆ ئه‌وه بكه‌ن هاووڵاتیان عیراق ژیانێكی سه‌ربه‌ستانه‌و شكۆمه‌ندانه‌یان هه‌بێت.\nسه‌نته‌ری ئاده‌م بۆ گفتوگۆ


09:17 - 18/05/2022\nمه‌زهه‌ر محه‌مه‌د ساڵح، راوێژكاری دارایی مسته‌فا كازمی سه‌رۆك وه‌زیرانی عێراق رایگه‌یاند، بڕیاره‌كه‌ی دادگای فیدڕاڵی بۆ ره‌تكردنه‌وه‌ی پرۆژه‌یاسای پشتیوانی ئاسایش خۆراك كاریگه‌ری له‌سه‌ر دابینكردن و خه‌رجكردنی موچه‌ی فه‌رمانبه‌ران و خانه‌نشینان نابێت، به‌ڵكو كاریگه‌ری له‌سه‌ر چه‌ند بوارێكی دیكه دروستده‌كات.\nمه‌زهه‌ر محه‌مه‌د ساڵح له لێدوانێكی رۆژنامه‌وانیدا رایگه‌یاند، بڕیاری دادگای فیدڕاڵی بۆ ره‌تكردنه‌وه‌ی پرۆژه‌یاسای پشتیوانی ئاسایشی خۆراك بوه هۆكار كه له‌مه‌ودوا په‌رله‌مان نه‌توانێت گفتوگۆ له‌باره‌ی ئه‌و پرۆژه‌یاسایانه‌وه بكات كه له‌لایه‌ن حكومه‌تی هه‌ڵبژێردراوی خۆیه‌وه پێشكه‌شی نه‌كرابێت، به‌وه‌ش ئه‌نجومه‌نی نوێنه‌ران ناتوانێت چیتر داوا له حكومه‌تی كاریه‌ڕێكه‌ر بكات بۆ ناردنی ڕه‌شنوسی یاسای بودجه‌ی فیدڕاڵی بۆ ساڵی 2022ی دارایی.\nحكومه‌تی كاربه‌ڕێكه‌ر به سه‌رۆكایه‌تی مسته‌فا كازمی كارێكی زۆر ده‌كات بۆ پاڵپشتیكردنی ئاسایشی خۆراك و به‌وپه‌ڕی وریاییه‌وه\nئاماژه‌ی به‌وه‌شكرد، "حكومه‌تی كاربه‌ڕێكه‌ر به سه‌رۆكایه‌تی مسته‌فا كازمی كارێكی زۆر ده‌كات بۆ پاڵپشتیكردنی ئاسایشی خۆراك و به‌وپه‌ڕی وریاییه‌وه، ئه‌وه‌ش به پشت به‌ستن به یاسای به‌ڕێوه‌بردنی دارایی ژماره 6ی ساڵی 2019 كه كه ده‌سه‌ڵاتی هه‌یه یه‌ك له‌سه‌ر دوازده‌ی بودجه‌ی ساڵی رابردو خه‌رجبكات، ئه‌و بڕه پاره‌یه‌ش بۆ دابینكردنی موچه‌ی فه‌رمانبه‌رانه".\nهه‌ڵوه‌شاندنه‌وه‌ی پرۆژه‌یاسای ئاسایشی خۆراك له‌لایه‌ن دادگای فیدڕاڵیه‌وه كاره‌كانی حكومه‌ت سنوردار ده‌كات\nمه‌زهه‌ر محه‌مه‌د ساڵح ئاشكراشیكرد، "حكومه‌ت پابه‌ند بو به یاسای پاڵپشتی ئاسایشی خۆراك، هه‌ڵوه‌شاندنه‌وه‌شی له‌لایه‌ن دادگای فیدڕاڵیه‌وه كاره‌كانی سنوردار ده‌كات و كاریگه‌ری له‌سه‌ر كاری وه‌زاره‌ته‌كان له پرسه گرنگه‌كانی وه‌ك كاره‌با، كشتوكاڵ، خه‌رجكردنی تێچوی ده‌رهێنانی نه‌وت ده‌بێت".


رێكخراوی قەدەغەكردنی چەكە كیمبیایەكان لەم هەفتەیەدا كۆبوونەوەی ساڵانەی خۆی ئەنجام دەدات، روسیاو وڵاتانی خۆرئاواش ئامادەكاری دەكەن بۆ گەڕێكی تری روبەرووبوونەوەكان، یەكەم جاریشە تیمی لێكۆڵینەوە لە هێرشە كیمییایەكان لەسوریا ئامادەی دانیشتنەكە دەبن.\nچاوەڕوان دەكرێت لێكۆڵەرەوان كە ئەركیان دیاریكردنی ئەنجامدەرانی هێرشە كیمیاییەكانە لەسوریا لەسەرەتای ساڵی نوێدا یەكەم راپۆرتی خۆیان لە لەكۆبوونەوەكەدا بخەنەڕوو، ئەوەش گرژی لەنێوان ئەندامەكانی رێكخراوی قەدەغەكردنی چەكی كیمیایی كە بارەگاكەی لەلاهایە دروست دەكات.\nلەكۆبوونەوەی ساڵانەی رێكخراوەكەدا، مۆسكۆ هەڕەشەی ئەوە دەكات كە ئەگەر بودجە بۆ تیمی لێكۆڵەرەوان تەرخان بكرێت، رێگری دەكات لەدەنگدان لەسەر بودجەی ساڵی 2020 ی رێكخراوەكە.\nدیاری نەكردن و وەستاندنی بودجە بۆ رێكخراوەكە گیروگرفتی مەترسیدار بۆ رێكخراوەكە دروست دەكات، تەنانەت ئەگەر وڵاتە یەكگرتووەكانی ئەمریكاو فەرەنساو بەریتانیاش دارایی پێویستیش بۆ رێكخراوەكە دابین بكەن، لەگەڵ ئەوەشدا زۆرینەی دەنگیان هەیە.\nلەمانگی ئابی ئەمساڵدا، ساڵێك بەسەر هێرشە كیمیاییەكەی شاری غۆتەی خۆرهەڵاتی سوریا تێپەڕی كە بەهۆیەوە هەزارو 400 كەس كوژران كە لەنێویاندا ژمارەیەك منداڵ هەبوون.\nلەسەروبەندی هێرشەكانیشدا وڵاتە یەكگرتوەكانی ئەمریكا ئیدانەی هێرشەكانی كردو ئامادەیی وڵاتەكەشی نیشاندا بەتوندی لێپرسینەوە لەڕژێمی سوریا بكات، راشیگەیاند: ویلایەتە یەكگرتوەكانی ئەمریكا ئامادەیە بەهەموو شێوەیەك رێگری لەبەكارهێنانی ئەم چەكە كۆمەڵكوژییە بكات.\nلەرابردوشدا ژمارەیەك شارو شارۆچكەی سوریا كەوتنە بەر هێرشی كیمیایی كە بوە هۆی كوژرانی سەدان كەس.\nPUKmedia و.عومەر رەشید


کوردەکان پێشەنگی شەڕ لەگەڵ داعش - Mehr News Agency\nکوردەکان پێشەنگی شەڕ لەگەڵ داعش\nناسەی هەواڵ: 4002975 - Mon 12 June 2017 - 18:48\nلە ڕۆژە سەرەتاییەکانی سەرهەڵدانی گرووپی تیرۆریستی داعش لە لایەن ڕۆژاواییەکانەوە، کورد لە وڵاتانی عێراق و سووریا هاتە ڕیزی پێشەوەی شەڕ لەگەڵ ئەم دیاردە دزێوە.\nهەواڵدەریی مێهر- بەشی نێودەوڵەتی؛ ئارمان نەسروڵڵاهی: زۆر نییە کە چەتەکانی داعش لە قەبارەی گرووپێکی تیرۆریستیدا سەریان هەڵداوە و ناوچەکەیان نائەمن کردووە و لە سەرەتای چالاکی ئەم گرووپەوە تا ئێستا، کوردەکان پێشەنگی شەڕ لەگەڵ ئەم گرووپەن و لەم ڕێگایەدا هەزاران شەهیدیان داوە و ئەم بەرەنگارییەش ئێستا چووتە سەنگەرێکی دیکەوە و هێشتاش هەر بەردەوامە.\nڕەنگە هەر لە سەرەتای هاتنی داعشەوە بوو کە کوردەکانی عێراق و سووریا بوونە ئامنجی خەست ترین هێرشەکانی داعش و بێ گومان مێژوو هیچ کات جەنایەتی ئەم جەلادانە لە شەنگال و کۆبانی و ئەنفال کردنی هەزاران کورد لە بیر ناکات.\nئەمڕۆ ئەگەر بڕیار بێت نمانە و وێنەیەک لە بەرخۆدانی ئەم نەتەوە لە بەرانبەر ستەمدا نیشان بدەین بێ گومان دەبێ بچینە خزمەتی ژنان و کچانی کۆبانی کە بێ هیچ چەکێکی پێشکەوتوو تەنیا بە ئیمان و بڕاوی قەلبی چوونە بەرەی شەڕ لە دژی ئەم جەلادانە و بۆ هەتا هەتایە ناوی خۆیان لە دڵی مێژوودا بەرزکردەوە.\nشێوەی بەرەنگاری کوردەکان لەگەڵ داعش سەرەنجڕاکێشە و لە حاڵێکدا کە کوردەکان لە عێراق، سووریا و تەنانەت تورکیا لە هێڵی تەماسی شەڕدان، کوردەکانی ئێران و دیکەی کوردەکانی جیهان یارمەتی داراییان بۆ پشتیوانی لە بەرەی شەڕی دژە داعش کۆ کردەوە.\nکاتێک کە پڕوپاگەندەی بەرفراوانی داعش بۆ ڕاکێشانی هێز لە ناوچە سوننە نشینەکانی ئێران بە تایبەتی کوردەکان بە تەواوەتی شکستی هێنا و ئەوان لەم بوارەدا سەرنەکەوتن ئەم جارە شێوەی کاری خۆیان گۆڕی و بە ڕاکێشانی ژمارەیەکی زۆر کەم لە کەسانی خۆفرۆش دەستیان دایە کردەوەی تیرۆریستی لە تاران بەڵکوو لەم ڕێگایەوە زەبر لەناوی ئەم نەتەوە گەورەیە بدەن.\nکەڵک وەرگرتن لە چەند خۆفرۆشی کورد لە ڕووداوی تیرۆریستی تاران لە لایەک و هەروەها بڵاوکردنەوەی ڤیدیۆیەک بە زمانی کوردی ئەویش بۆ یەکەمین جار لە لایەن گرووپی تیرۆریستی داعش لە لایەکی دیکەوە دەیسەلمێنێت کە ئەم جارە بۆنی پیلانێکی نوێ دێت و داعش بە پشتیوانی دەزگای سیخوڕی وڵاتانی ڕۆژاوایی و سعوودییەکان دەیەوێت ناوی ئەم نەتەوە ڕەسەنە خراپ بکات.\nشکست هێنانی دووبارەی داعش و پشتیوانەکانی لە ناوچەکە جارێکی دیکەش لەم بەشەدا دەرکەوت و بەداخەوە هاوکات لەگەڵ ئەم ڕووداوانە، رۆژاواییەکان بە دۆلاری سعوودیە قۆڵیان هەڵماڵیوە و دەیانەوێت وڵاتی عێراق دابەش بکەن و وەک یەکمایەتی خۆیان خستوویانەتە بەرنامەی کارەکانیان بۆ ئەوەی بەشێک لە شکستەکانی ئەم دواییانەیان لە ناوچە قەرەبوو بکەنەوە.\nشرۆڤەی ئەم ڕاستیە لە لایەن هەواڵدەریی مێهر سەبارەت بە تێوەگلانی ڕژێمی داگیرکەری زایۆنیزم، ئەمریکا و عەرەبستانی سعوودی لە پڕۆژەی دابەش کردنی عێراق، کە بە مەبەستی پشتیوانی لە مێژوو و شارستانیەتی نەتەوەی ڕەسەنی کورد بوو،کاردانەوەی هەندێ لایەنی خەناسی بەدوادابوو و ئەم بابەتە بووە دەسمایە بۆ گەیشتن بە دیکەی ئامانجەکانیان.\nڕاپۆرتی شرۆڤەیی هەواڵدەریی مێهر، وێڕای شرۆڤەکردنی دۆخی ئێستای ناوچەکە بۆ بەرگری لە نەتەوەی ڕەسەنی کورد بوو و هەروەها هۆشداریی دابوو کە نابێ گۆڕانکارییەکانی ئەم دواییەی ناوچەکە جارێکی دیکە تێچووی بۆ کورد ببێت بەلام بە داخەوە هەندێ کەس لە تۆڕە کۆمەڵایەتییەکاندا هەوڵیان دا لە ئاوی لێڵ ماسی بگرن و کاردانەوەی ئیحساسیان بوو.\nکوردەکان وەک یەکێک لە ڕەسەن ترین نەتەوەکانی ئێران هەمیشە لە قەبارەی کۆماری ئیسلامی ئێراندا یەکپارچەیی وڵات بۆیان هێڵی سوور بووە و سنوورپارێزانی بەغیرەت بوونە کە تابلۆی دلێری و گیان فیدایی ئەم نەتەوە ئێرانیە لە هەشت ساڵ بەرەڤانی پیرۆز لە دوو بەرەی بەرەنگاری لەگەڵ دژە شۆڕش و ڕژێمی بەعسی عێراق بۆ هەمیشە لە مێژوویدا دەمێنێتەوە.\nئاژانسی هەواڵی مێهر کە وەک یەکەمین هەواڵدەریی لە مێژووی کۆماری ئیسلامی ئێران لە پێناو یارمەتیدان بە پەرەسەندنی فەرهەنگی کوردی لە جیهان ساڵی ۱۳۹۳ی هەتاوی بەشی زمانی کوردی کردەوە، بەردەوام بەرانبەر بە فەرهەنگ، شارستانیەت و تایبەتمەندییەکانی ئەم ئیتنیکە هەستی بە بەرپرسیارێتی کردووە و دەیکا و لەم پێناوەشدا دوای بینینی کاردانەوەکان بەو ڕاپۆرتە، بۆ نەهێشتنی هیچ جۆرە خراپ تێگەیشتنێک، مانشێتەکەی گۆڕی.\nبێ گومان ئەمڕۆ ناوچە کوردنشینەکان لە ژێر سێبەری نیزامی پیرۆزی کۆماری ئیسلامی ئێران لەو پەڕی سەربەرزی، ئاسایش و هێزدان و بە بەرەکەتی ئامادەبوونی هەمیشەیی خەڵک لە گۆڕەپانەکاندا، پیلانەکانی دوژمن پووچەڵ بووەتەوە و گومان لەوەشدا نییە کە ئامادەبوونی خەڵک جارێکی دیکەش پیلانە نوێیەکانی دوژمنان شیتاڵ دەکاتەوە.


15/9/2019 - 15:00\nیه‌كێك ده‌بێ له دامه‌زرێنه‌ری تیپی موسیقای مه‌وله‌وی\nیادكردنه‌وه‌ی هونه‌رمه‌ندان و خاوه‌ن به‌هره گه‌شه‌كان كارێكی پێویسته و ئه‌ركی سه‌رشانی هه‌موو لایه‌كه، به تایبه‌تی ئه‌وانه‌ی هه‌موو ته‌مه‌نی خۆیان له‌و پێناوه‌دا به‌خشیوه و چه‌شنی مۆمێك تواونه‌ته‌وه بۆ ئه‌وه‌ی ده‌ور و به‌ریان ڕۆشن بكه‌نه‌وه هه‌ر وه‌ك هونه‌رمه‌ندی موزیكژه‌ن ولیه‌م یوحه‌ننا كه ئه‌مڕۆ 19 ساڵه كۆچی دوایی كردوه و دڵه گه‌وره‌كه‌ی له لێدان كه‌وتوه و به جه‌سته له‌لامان نه‌ماوه، به‌ڵام كار و چالاكی و شاكاره مه‌زنه‌كانی هه‌میشه خۆیمان پێ ئاشنا ده‌كه‌نه‌وه.\nولیه‌م یه‌حه‌ننای كۆچكردوو ساڵی 1934 له شاری سلێمانی له دایك بوه و هه‌ر زوو حه‌ز و خولیای چۆته موسیقا ئه‌ویش دوای ئه‌وه‌ی گوێی له باوكی گرتوه كه ئامێری نای به‌جوانترین شێوه ژه‌نیوه، هه‌ر بۆیه خوێندنی سه‌ره‌تایی و ناوه‌ندی و ئاماده‌یی ته‌واو ده‌كات و ساڵی 1951 ده‌چێته په‌یمانگای هونه‌ره جوانه‌كانی به‌غدا و له‌به‌شی موسیقا وه‌رده‌گیرێ و ساڵی 1954 ئه‌و قۆناغه به‌سه‌ركه‌وتوویی ته‌واوی ده‌كات و به شێوه‌ی ئه‌كادیمی فێری هه‌ر سێ ئامێری عود و كه‌مان و چه‌لۆ ده‌بێت، پاشان ده‌گه‌ڕێته‌وه شاری سلێمانی و ده‌بێته مامۆستای مۆسیقا له قوتابخانه‌ی فه‌یسه‌ڵیه و له بواری موسیقا ده‌بێته كه‌سێكی یه‌كجار دیار و به‌رچاو له شاره‌كه و یه‌كێك ده‌بێ له دامه‌زرێنه‌ری تیپی موسیقای مه‌وله‌وی كه یه‌كه‌مین تیپی موسیقای مۆڵه‌ت پێدراو ده‌بێت له سلێمانی.\nئه‌و تیپه له‌و سه‌رده‌مه‌دا به‌شداری له هه‌موو كار و چالاكیه هونه‌رییه دیار و به‌رچاوه‌كان كردوه و تا سه‌ره‌تای شه‌سته‌كان له چالاكی به‌رده‌وام بوه، دواتر تیپی موسیقای سلێمانی دێته مه‌یدان و خزمه‌ت ده‌كات، ئه‌و هونه‌رمه‌نده تا ئه‌و كاته‌ی سه‌ری نایه‌وه و ماڵئاوایی كرد هه‌موو ژیانی خۆی پێشكه‌ش به موسیقا و میلله‌ته‌كه‌ی كرد و خاوه‌نی ده‌یان و سه‌دان چالاكی جۆرا و جۆر بوو وه‌ك له ژه‌نینی موسیقا و ئاواز دانان بۆ زۆرێك له هونه‌رمه‌نده ناوداره‌كان و شان به شانی هونه‌رمه‌ند فره‌نسیس داود و هونه‌رمه‌ندانی دیكه زۆر كاری كردوه له‌وانه‌ش به ئاوازی مۆسیقا له ساڵی 1986 له كه‌ركوك له‌گه‌ڵ هه‌ردوو هونه‌رمه‌ند فره‌نسیس داود و خالد سه‌ركار به‌شداری كردوه له ئۆپه‌رێتی (دارستان) و ئۆپه‌رێتی (پردی ده‌لال) و (به‌یتی ئاگر) ی شێركۆ بێكه‌س و ئۆپه‌رێتی (كه‌ژاوه‌ی مێژوو) و زۆری كاری هونه‌ری دیكه كردوه وه‌ك كردنه‌وه‌ی خولی مۆسیقا بۆ قوتابیان و دانانی ئاوازی موسیقا بۆ كاری شانۆیی و زۆر چالاكی دیكه، بۆیه دوای ئه‌و هه‌موو كار و به‌خششه هونه‌رییانه له ڕۆژی 14 ی ئه‌یلوولی ساڵی 2005چاوه‌كانی لێكنا و كۆچی دوایی كرد، به‌ڵام ئه‌رشیف و یادگاری زۆر به‌نرخی بۆ ئێمه جێهێشت.


دڵ شکان بە یەکێک لە نەخۆشییە باوەکان دادەنرێت\nدڵ شکان بە یەکێك لە نەخۆشییە باوەکان دادەنرێت و چەندین نیشانەی هەیە کە هاوشێوەی توشبونە بە جەڵتەی دڵ .\nبە پێی ڕاپۆرتێکی ماڵپەڕی " هارت ئاورغ " پسپۆرانی تەندروستی ئاماژە بەوەدەکەن دڵ شکان یەکێکە لە نەخۆشیە باوەکان کە دوای مردن یان لەدەستدانی کەسێکی ئازیز یان بینینی ڕوداوێکی نەخوازراو توشی مرۆڤ دەبێت و نیشانەکانی هاوشێوەی توشبونە بە جەڵتەی دڵ .\nباس لەوەشدەکەن، مرۆڤ لە دوای توشبوون بە دڵ شکان هەست بەئازارێکی قورس لەسەر سنگی دەکات هەناسەی توند دەبێت توشی شڵەژانی دەرونی دەبێت بەهۆی زۆردەدردانی ئەو هۆڕمۆنانەی کار لەسەر باری دەرونی مرۆڤ دەکەن م دڵ شکان زیاتر لە ژناندا ڕودەدات بەراورد بە پیاوان .\nلەبارەی ئەو پرسیارەی کە ئایا ئەو کەسانەی توشی ئەم نەخۆشیەدەبن چاکدەبنەوە؟ پسپۆڕانی تەندروستی و نەخۆشییەکانی دڵ ئاماژەیان بەوەکردووە ئەو کەسانەی کە توشی دڵ شکان دەبن لە سەرەتادا وا دەردەکەون توشی جەڵتەی دڵ بوون بەڵام دوای پشکنینی ورد دەردەکەوێت کە توشی نەخۆشی دڵ شکان بوون دوای هەفتەیەك یان چەند ڕۆژێک دەچنەوە دۆخی ئاسایی .\nئەوەشیان خستۆتەڕوو کە لە ڕێگای ئەنجامدانی پشکنینی دڵ و خوێنەوە نەخۆشی دڵ شکان دەستنیشان دەکرێت و ماوەی چاکبونەوەی کەم دەخایەنێت تەنها بەشێکی کەمی توشبووان ماوەی چاكبوونەوەیان مانگێك یان زیاتر دەخایەنێت .\nمانگ پێشتر - Aug 16 2020 2:17PM\nژمارەی توشبوون بە ڤایرۆسی کۆرۆنا لە جیهاندا ٢١ ملیۆن کەسی تێ...


میلیشیا حووسییەکان بۆ داپۆشینی دزینی داهاتی نەوت فڕۆکەخانەی سەنعایان داخست\nمەسرور بارزانی: گەنجان داهاتوومانن و هیوایەکی زۆرم پێیانە\nBasnews 08/09/2020 - 15:29 ڕۆژهەڵاتی ناوەڕاست\nمیلیشیا حووسییەکانی یەمەن کە باکووری یەمەنیان لەژێر کۆنترۆڵدایە، بۆ داپۆشینی دزینی ٥٠ ملیار داهاتی نەوتی وڵاتەکە کە مووچە کارمەندی مەدەنی بووە، فڕۆکەخانەی سەنعایان داخستووە.\nراگەیاندراوەکەی وەزارەتی دەرەوەی یەمەن سەرکۆنەی داخستنی فڕۆکەخانەیان بە رووی گەشتەکانی بەهاناوەچوون و مرۆیی، لەناویشیاندا گەشتەکانی رێکخراوەکانی سەر بە نەتەوە یەکگرتووەکان کردووە، هەروەها سەرکۆنەی بەردەوامیی کاری کردەوەکانی میلیشیا حووسییەکان کردووە کە بازرگانی بە ئێش و ئازاری خەڵکی یەمەنەوە دەکەن.\nبەگوێرەی ئاژانسی هەواڵی (سەبەء)ی سەر بە حووسییەکان، زەکەریا ئەلشامی، وەزیری گواستنەوە لە حکوومەتی کودەتاچیی حووسییەکان لەمیانەی چالاکییەکدا لە سەنعای پایتەخت رای گەیاند، لە رۆژی چوارشەممەوە نەتەوە یەکگرتووەکانیان لە داخستنی فڕۆکەخانە ئاگادار کردووەتەوە.\nفڕۆکەخانەی نێودەوڵەتیی سەنعا دەروازەیەکی سەرەکییە بۆ گواستنەوەی کۆمەکەکانی نەتەوە یەکگرتووەکان بۆ یەمەن، جگە لە یارمەتی و کۆمەکەکانی رێکخراوە مرۆییە نێودەوڵەتییەکانی دیکەی وەک خاچی سوور و پزیشکانی بێسنوور و ئەوانی دیکە.\nمیلیشا حووسییەکان، کە لەلایەن ئێرانەوە پاڵپشتیی دەکرێن، لە ساڵی 2014 دەستیان بەسەر باکووری سەنعای پایتەختی یەمەندا گرتووە و تەواوی دەزگا و دامەزراوە گرنگەکانی دەوڵەتیان خستە ژێر رکێفی خۆیانەوە.\nلەو کاتەوە، خەڵکی یەمەن لەناو تەنگژە و پێشێلکاری و شەڕێکی قورسی ناوخۆییدا دەژین، هەر لە سەپاندنی باج و سەرانە، دزینی کۆمەکە خۆراکی و مرۆییەکان، تەنگژەی سووتەمەنی و پاوانخوازیی میلیشیاکان و دەستوپێوەندەکانیان لەو کەرتەدا.


شەنگال، مێژوویەك لەقوربانیدان د. مەیادە نەجار - Hekar.net : Hekar.net\nپەياما رێزدار (محمود ئێزدى) ئەندامێ جفاتا سەركردايەتيا پارتى و بەرپرسێ لقا ٢٠ شێخان لدور رەوشا وى يێ تەندورستى -\nگۆرانكارییە نوێیەكانی ناوچەكە و سیاسەتی و دپیلۆماسیەتی ژیرانە و راگرتنی هاوسەنگی .. Rebwar Shwani -\nكاروانی خەباتی پر شانازی و سەربڵندی و خۆنەچەماندن . رێبوار حەمەلاو شوانی -\nزور جاران تێتە گوتن کابەرهەمێ ریفراندومێ چ بویە … سەفەر سارکی -\nدەسكەوت وسه‌روه‌رییەكانی سێ دەیەی گەلی كورد ، پەرلەمان، حكومەت، فیدراڵی،بەڵێ بۆ ریفراندۆمی سەربەخۆیی و كوردستانێكی بەهێزتر .. Rebwar Shwani -\nریفراندۆمی سەربەخۆیی/ڕەوان ئیدریس بارزانی -\nچۆ جارا كه‌سێن بێهێز نه‌شێن بریارێن مه‌زن رابگرن/ دلڤین شه‌مال -\nسیاسەتمەدارێکی عێراق: ریفراندۆم پرۆسەیەکی دیموکراسی بوو گەلی کورد مافی خۆیەتی بڕیار لە چارەنووسی خۆی بدات -\nپەياما رێزدار (محمود ئێزدى) ئەندامێ جفاتا سەركردايەتيا پارتى و بەرپرسێ لقا ٢٠ شێخان لدور رەوشا وى يێ تەندورستى\nخه‌سرۆ گۆران تێڕوانینی پارتی بۆ یاسای هه‌ڵبژاردنه‌كانی عێراق ده‌خاته روو\nگۆرانكارییە نوێیەكانی ناوچەكە و سیاسەتی و دپیلۆماسیەتی ژیرانە و راگرتنی هاوسەنگی .. Rebwar Shwani\nكاروانی خەباتی پر شانازی و سەربڵندی و خۆنەچەماندن . رێبوار حەمەلاو شوانی\nزور جاران تێتە گوتن کابەرهەمێ ریفراندومێ چ بویە … سەفەر سارکی\nکۆبوونەوەیەکی فراوانمان ئەنجامدا\nالأرشيف اختر شهر سبتمبر 2020 (380) أغسطس 2020 (376) يوليو 2020 (475) يونيو 2020 (500) مايو 2020 (513) أبريل 2020 (401) مارس 2020 (351) فبراير 2020 (349) يناير 2020 (374) ديسمبر 2019 (286) نوفمبر 2019 (207) أكتوبر 2019 (280) سبتمبر 2019 (327) أغسطس 2019 (260) يوليو 2019 (324) يونيو 2019 (331) مايو 2019 (300) أبريل 2019 (223) مارس 2019 (238) فبراير 2019 (263) يناير 2019 (266) ديسمبر 2018 (320) نوفمبر 2018 (327) أكتوبر 2018 (393) سبتمبر 2018 (342) أغسطس 2018 (347) يوليو 2018 (294) يونيو 2018 (187) مايو 2018 (303) أبريل 2018 (322) مارس 2018 (364) فبراير 2018 (291) يناير 2018 (313) ديسمبر 2017 (376) نوفمبر 2017 (377) أكتوبر 2017 (379) سبتمبر 2017 (354) أغسطس 2017 (439) يوليو 2017 (525) يونيو 2017 (393) مايو 2017 (460) أبريل 2017 (312) مارس 2017 (358) فبراير 2017 (377) يناير 2017 (515) ديسمبر 2016 (462) نوفمبر 2016 (486) أكتوبر 2016 (427) سبتمبر 2016 (360) أغسطس 2016 (465) يوليو 2016 (508) يونيو 2016 (555) مايو 2016 (590) أبريل 2016 (514) مارس 2016 (512) فبراير 2016 (472) يناير 2016 (466) ديسمبر 2015 (407) نوفمبر 2015 (444) أكتوبر 2015 (421) سبتمبر 2015 (493) أغسطس 2015 (345) يوليو 2015 (289) يونيو 2015 (321) مايو 2015 (429) أبريل 2015 (365) مارس 2015 (299) فبراير 2015 (231) يناير 2015 (204) ديسمبر 2014 (290) نوفمبر 2014 (232) أكتوبر 2014 (263) سبتمبر 2014 (238) أغسطس 2014 (361) يوليو 2014 (331) يونيو 2014 (468) مايو 2014 (333) أبريل 2014 (231) مارس 2014 (373) فبراير 2014 (336) يناير 2014 (352) ديسمبر 2013 (347) نوفمبر 2013 (356) أكتوبر 2013 (219) سبتمبر 2013 (373) أغسطس 2013 (493) يوليو 2013 (480) يونيو 2013 (312) مايو 2013 (284) أبريل 2013 (258) مارس 2013 (185) فبراير 2013 (148) يناير 2013 (102) ديسمبر 2012 (115) نوفمبر 2012 (94) أكتوبر 2012 (165) سبتمبر 2012 (252) أغسطس 2012 (178) يوليو 2012 (147) يونيو 2012 (143) مايو 2012 (169) أبريل 2012 (166) مارس 2012 (104) فبراير 2012 (147) يناير 2012 (127) ديسمبر 2011 (144) نوفمبر 2011 (191) أكتوبر 2011 (139)\nشەنگال، مێژوویەك لەقوربانیدان د. مەیادە نەجار\nالكاتب admin on الإثنين, أغسطس 3, 2020 · شاركنا الرأي\nكوردستانیان بەدرێژایى مێژوو لەلایەن دوژمنانیەوە بەبیانوی جیاواز كۆمەلكوژكراون، لەكاتێكدا ئێمە چەند رۆژێك لەمەوبەر یادی ئەنفالی بارزانیەكانمان دەكردەوە، ئەمرۆ یادی شەش ساڵەی جینۆسایدی ئێزدییان و كارەساتی شەنگال دەكەینەوە.\nكۆمەلكوژی خوشك و برا ئێزدییەكان، ئەو تاوانەبوو كە مرۆڤایەتی تووشی شەرمەزارى كرد، تاوانێك بوو هاوتایی نەبوو لەهەزارەی سێیەمدا، تاوانێكی نامرۆڤانەبوو كە سەرجەم مرۆڤایەتی تووشی شۆك كرد.\nلە كاتێكدا ئەم یادە بەئازارە دەكەینەوە، بەداخەوە هێشتا برینی ئێزدیەكان ساریژنەبووە، ئەوان لەچاوەروانی گەراندنەوەی ئازیزانن، ئەوانەشی ئازادكراون، بەدەست گرفتی دەروونیەوە دەناڵێنن.\nئەوەی گرنگە ئەمرۆ هەموومان پشتگیری هەنگاوەكانی كابینەی حكومەتی هەرێمی كوردستان بكەین بۆ گەراندنەوەی شەنگاڵ بۆ باوەشی نیشتیمان، بەداخەوە هەتا ئێستاش شەنگاڵ وەك سەرجەم ناوچە كوردستانیەكانی دەرەوەی هەرێم لەلایەن گروپە چەكدارە نایاساییەكانەوە داگیركراوە، بەم هۆیەشەوە ئێزدییان بە هەزارانیان لە كەمپەكانی ئاوارەییدا دەگوزەرێنن، لەگەرانەوە بۆ زیدی باوپاپیرانیان بێبەشن.\nهەروەها گرنگە گوشارەكان لەسەر حكومەتی بەغدا زیاد بكرێت ، بەغدا ناچار بكرێت بۆ ئەوەی قەرەبوویەكی مادی و مەعنەوی تەواوی ئێزدییان بكرێتەوە، تەواوی مافەكانیان بۆ دابین بكرێت.\nلەكۆتایدا لەیادی ئەو مەرگەساتە نامرۆڤانەیەدا هەزاران سڵاو و دروود بۆ گیانی پاكی قوربانی كارەساتی شەنگال و سەرجەم شەهیدانی كورد و كوردستان و باوكی روحی و رەمزی نەتەوەیبمان ( سەرۆك بارزانی نەمر) و كاكە ئیدریسی هەمیشە لەیاد.


نەدانی بیمەی بێکاری بە کرێکارانی بێکاربووی پاش لافاوەکان – چاونیوز\nنەدانی بیمەی بێکاری بە کرێکارانی بێکاربووی پاش لافاوەکان\nلافاوەکان لە ئێران زیاتر لە 30 هەزار کەسی بێکار کردوە، بەڵام ڕێکخراوی دابینبوونی کۆمەڵایەتی حازر نییە بیمەی بێکاری بداتە ئەو کەسانەی لە سۆنگەی لافاوەوە هەم کارەکەیان و هەم ماڵ و حاڵیان لە دەست داوە.\nکاتی لافاوەکان محەممەد شەریعەتمەداری، وەزیری کار و خۆشبژیوی وادە و بەڵێنی ئەوەی دابوو کە هەموو کرێکارانی بێکاربوو لە زووترین وەختدا بیمەی بێکارییان دەدرێتێ، بەڵام لەگەڵ نیشتنەوەی لافاوەکان و کەمبوونەوەی فشار و چاوەکان لەسەر دەوڵەت، لەو وادە و بەڵێنانەی پاشگەز بوونەوە.\nکارناسان دەڵێن لافاوەکان زیاتر لە 35 هەزار میلیارد تمەنیان زەرەر داوە کە تەنیا بەشی کشتوکاڵ پتر لە 13 هەزار میلیاردی بەرکەوتوە، بەڵام تا ئێستاش ڕوون نییە کە دەوڵەت کەی و چۆن بڕێک لەو زیان و خەسارانە بۆ وەرزێڕانی لێقەوماو قەرەبوو دەکاتەوە.


کۆمەڵگەی کوردی لە لێواری شۆڕش و قبوڵکردنی کودەتادا | KURDPLAT\nکۆمەڵگەی کوردی لە لێواری شۆڕش و قبوڵکردنی کودەتادا\nساڵ لەدوای ساڵ بۆشایی نێوان دەسەڵات و هاوڵاتیان فراوانتر دەبێت، تاك دوور کەوتۆتەوە لە دەسەڵات و خەڵکیش ئەم سیستمە حکومڕانیە بەهی خۆی نازانێت، بۆیە بۆشایی نێوان خەڵک و دەسەڵاتی هەرێم زۆر فراوان بووە، ئەم فراوانیە بە جۆرێکە کە دەکرێت بە دابڕان لێی بڕوانین، کاتێك سیستمی حکومڕانی و هاوڵاتی لەیەك دابڕان ئیدی لە هیچ جێگایەکدا یەك ناگرنەوە ڕوو بەڕوو بوونەوە نەبێت، بۆیە دابڕانی نێوان خەڵکو دەسەڵات لە ئێستادا زۆر مەترسیدارە چ بۆ دەسەڵات و چ بۆ قەوارەی هەرێمی کوردستان، لە کاتێکدا ئەوەی گەیاندویەتیە ئێرە دەسەڵاتە نەك خەڵك.\nئایا خەڵك باوەڕی بە خەباتی مەدەنی ماوە؟\nمامەڵەکردنی دەسەڵات لەگەڵ خۆپیشاندانەکان کە هەندێك جار لە هەولێر و دهۆك سەریان هەڵدەدا و بەشێوازێکی بچڕ بچریش لە پارێزگای سلێمانی دەورووبەری، گەر سلێمانی بە نمونە وەرگرین، لە پێنج ساڵی ڕابردوودا تەنها مامۆستایانی ناڕازی ٨٧ خۆپیشاندانی فراوانیان ئەنجامداوە، وێڕای چەندین ناڕەزایی گروپی تر، جگەلەوەی ١٠ ڕۆژی تەواو لەبەردەم دادگای سلێمانی خێمە هەڵداراو، ئەوە بۆ ڕانیە و گەرمیان و هەڵەبجەو شارەزووریش دروستە.\nوێڕای ئەوەی کە حیزبی دەسەڵات بەدەم هیچ خواستێکەوە نەهات، لە چەندین وێستگە مامۆستایان و گەنجەکانی توندی زیندان کردوو و کۆتایی ناڕەزاییەکانیش بەڕشتنی خوێنی گەنجەکانمان هات، بە تەنیشت هەموو ئەمانەوە ناڕەزایی توێژە جیاوازەکان لێرەو لەوێ سەر هەڵدەدات تا دوا ناڕەزایی کە خوێندکارانی زانکۆ بوون.\nلە ئێستا زۆرینەی خەڵك هیچ باوەڕێکی بە خەباتی مەدەنی نەماوە و پێی وایە کە ئەم دەسەڵاتە نە لە فشار تێدەگات و نە مل بۆ خەباتی مەدەنی دەدا، باوەڕ نەبوون بە خەباتی مەدەنیش ڕاستەخۆ باوەڕ بوون بە توندوتیژی و شۆڕش زیاد دەکات، بۆیە لە ئێستادا زۆرینەی هاوڵاتیانی کوردستان بەتایبەت لە دەڤەری سلێمانی و هەڵەبجە و گەرمیان و ڕاپەڕین، باوەڕیان بە شۆڕشی جەماوەی هەیە نەك خەباتی مەدەنی، ئەم قسانەشم لە گیرفانم دەر نەهێناوە، فەرموون با سەرنجی ئەم داتایە بدەین:\nشۆڕشی جەماوەری لە پلەی یەکەمدایە\nبۆردی توێژینەوەی ستراتیژی پلاتفۆڕمی کوردستان بۆ پرسە نیشتمانیەکان، لە مانگی ٩ی ٢٠٢١دا ڕاپرسیەکی ئەنجامدا کە لە مانگی١٠دا خستیەڕوو و تیایدا ٤٢٥٨ کەس بەشداریان تێداکردبوو لە پارێزگاکانی(سلێمانی ، هەولێر، دهۆك ، هەڵەبجە، کەرکوك).\nئەم ڕاپرسیە لە ١٧ پرسیار پێکهاتبوو، لە پرسیاری ژمارە نۆدا هاتووە\n( پێتوایە گۆڕانکاری لە چ ڕێگایەکەوە دەکرێت؟).\nبژاردەکان بۆ هەڵبژاردن ئەمانە بوون\n١-هەڵبژاردن. ٢-خۆپیشاندان و ناڕەزایی جەماوەری. ٣-شۆڕشی جەماوەری. ٤-کودەتای سەربازی\nلە ئەنجامی ڕاپڕسیەکەدا کە ٤٢٥٨ کەس بەشدار بوون بەم جۆرە وەڵامیان دابوویەوە\nلە وەڵامەکانی ئەم پارێزگایەدا هاوڵاتیان باوەڕبوونیان بە شۆڕشی جەماوەریە بۆ گۆڕانکاری لە پلەی یەکەمدایە، پاشان کودەتای سەربازی، پاشان هەڵبژاردن و کەمترینیش خەباتی مەدەنیە.\nبەپێی ئەم ڕاپرسیە بێت لەوانەی بەشداریان کردوە لە پارێزگای سلێمانی بۆ گۆڕانکاری باوەڕیان بە شۆڕشی جەماوەری و کودەتای سەربازی هەیە، نەك هەڵبژاردن و خەباتی مەدەنی.\nلە پارێزگای هەولێریش شۆڕشی جەماوەری لە ڕیزبەندی یەکەمدایە و هەڵبژاردن لە ڕیزبەندی دووەم و کودەتای سەربازی لە ڕیزبەندی سێهەم دایە، خەباتی مەدەنی بۆ گۆڕانکاری ئاخری ڕێزبەندیەکەی گرتووە.\nبەپێی وەڵامەکانی ئەم پارێزگایە بێت، باوەڕ بوون بە شۆڕشی جەماوەری لە پلەی یەکەمدایە و باوەڕبوونیان بە خەباتی مەدەنی لە ئاخری ڕیزبەندیدا، جیاوازیەکەی لەگەڵ سلێمانی کودەتای سەربازیە کە لە هەولێر لە ڕیزبەندی سێهەمدایە و لە سلێمانی دووەم.\nلە پارێزگای دهۆك ئەنجامەکە جیاوازە و باوەڕ بوون بە هەڵبژاردن بۆ گۆڕانکاری لە ڕیزبەندی یەکەمدایە و شۆڕشی جەماوەری لە پلەی دووەم و کودەتای سەربازی لە ڕیزبەندی سێهەم و خەباتی مەدەنی لە کۆتای ڕیزبەندیەکەدایە.\nبەپێی ئەنجامەکانی ئەم پارێزگایە بۆ ئەوانەی بەشداری ڕاپرسیەکەیان کردوە، هەڵبژاردن بە ڕێگای گۆڕانکاری دەزانن و دوای ئەویش شەڕشی جەماوەری، بەڵام خەباتی مەدەنی وەك ئەو پارێزگاکانیتر لە کۆتایدایە.\nبەپێی ئەنجامی ڕاپرسیەکە شۆڕشی جەماوەری لە ڕیزبەندی یەکەمدایە و کودەتای سەربازی لە ڕیزبەندی دووەم و هەڵبژاردن سێهەم و خەباتی مەدەنی کۆتایی ڕیزبەندیەکە.\nهەڵبژاردن و ڕاستی ئەو داتایەی سەرەوە\nدوا هەڵبژاردنی پەرلەمانی عێراق کە ١٠/١٠/٢٠٢١ ئەنجامدرا، ئەوەی ڕوون کردوە کە هاوڵاتیان باوەڕیان بە هەڵبژاردن وەك کەرەستەی گۆڕانکاری نەماوە، زۆرترین بەشداری لە دهۆك بووە و کەمترینیش لە سلێمانی و هەڵەبجە بوو کە ٪٣٧، کە ڕێك لەگەڵ ڕاپرسیەکەدا یەكدەگرێتەوە ئەوە جگە لەوەی لەو ڕێژەی بەشداریەش ڕێژەی سوتاندنی دەنگ زۆر ڕێژەیەکی بەرزبوو.\nئەو داتایانەی سەرەوە و ئەنجامی کۆتا هەڵبژاردن پێمان دەڵێت، خەڵکی هەرێمی کوردستان ناڕازی و توڕە و نیگەرانە، پێماندەڵێت خەڵك باوەڕی بە هەڵبژاردن و خەباتی مەدەنی نەماوە، بە پێچەوانەشەوە خەلک لە ڕووی دەرونیەوە ئامادەیی قبوڵکردنی کودەتاو شۆڕشی هەیە، نەك ئامادەیی قبوڵکردنی هەیە بەڵکو باوەڕی تەواوی وایە کو شۆڕشی جەماوەری و کودەتای سەربازی ڕێگاکانی گۆڕانکارین نەك هەڵبژاردن و خەباتی مەدەنی.\nلێرەدا پرسیارە جدیەکە ئەوەیە، ئایا شۆڕش و کودەتا و توندوو تیژی ڕێگاچارەکەیە؟ ئەم ڕێگایانە دەمانگەیەننە کوێ؟ دەسەڵات بۆ هەڵبژاردنی بێ متمانە کردوو بۆچی بەدەم خەباتی مەدەنیەوە نەهات، تا خەڵك بێ هیوا بوو و باوەڕی گەشتە شۆڕش و کودەتا؟\nباوەڕبوون بە توندوو تیژی تەواوی ئەزموونەکە ناخاتیە بەردەم مەترسی؟ ئایا بێدەنگی ئیستای خەڵك ڕازی بوونە یان چاوەڕوانی دەرفەت؟\nمن باوەڕم وایە بێدەنگی ئێستای خەڵك ڕازی بوون نیە، بەڵکو بێدەنگی بەرلە دەنگێکی جدی گەورەیە، ئەم بێدەنگیە چاوەڕیی دەرفەتکردنە، واتە هاوڵاتیان بۆ هەنگاونان بۆ گۆڕانکاری لە دەرفەتێك دەگەڕێت کە ئەوەی باوەڕی پێیەتی بۆ گۆڕانکاری بیکاتە کردار کە شۆڕشی جەماوەریە، سەبارەت بە کودەتاش خەڵك هەر دەستپێشخەریەکی سەربازی بۆ گۆڕانکاری لە نێو خۆی حیزبەکاندا بە زەبری هێز و چەك قبوڵ دەکات و پێی وایە لە هەڵبژاردن و خەباتی مەدەنی باشترە، بەتایبەت ئەم بۆچوونە لە سلێمانی و هەڵەبجەو دەوروبەریدا هەیە.\nیەکێتی و پارتی لە ئێستادا دۆخەکەیان لە پێشچاوە و هەڵبژاردن تاڕادەیەك بەرچاوی ڕووناك کردنەوە و دەبێت شۆکی کردبن، کە من پێموایە ئەگەرچی پارتی زۆرینەی کورسی عێراقی بردوە بەڵام دەبێت لە هەموان زیاتر ترسی لە کەمی ڕێژەی بەشداری خەڵك هەبێت و زیاتر ڕاچلەکی بێت، یەکیەتی وێڕای مەترسی لە کەمی بەشداری خەڵك و کەمکردنی دەنگەکابنی، مەترسی کێشە نێوخۆییەکان و هەڵگەڕانەوەی هاوکێشەکەی هەیە، بۆیە بە هەرجۆرێك بیری لێ بکرێتەوە هەر دەبێت ترسی جدی هەبێت لە لەدەستدانی هەموو شتێك.\nمن باوەڕم وایە توڕەیی و ناڕەزایی و شۆڕشی جەماوەری بە بیرکردنەوەی سەربازیانە ڕێگەی پێ ناگیرێت، چونکە هەمیشە توڕەیی خەڵك کاتێك یەك دەگرێت هیچ بەربەستێك ڕایناگرێت تەنها قوربانیەکان زیاد دەکات، بەتایبەت کاتێك تەریب دەبێت بە خواستێکی دەرەکی بۆ قبوڵکردنی گۆڕانکاری لە ناوچەکەدا، بۆیە هێز و توندوتیژی ڕێگری ناکا لە شۆڕش و توڕەیی بەڵکو بیرکردنەوەی دروست بەرامبەر بە مەترسیەکان و هەندێك هەنگاوی خێرای هیوابەخش دەتوانێت ببێتە ڕێگر، دەبێت هەندێك هەنگاوی جدی ئەوەندە کاریگەریان هەبێ کە لە ئێوارەی شۆڕشیدا ببنە هۆی ئەوەی ڕوو نەدات، چونکە دواجار توندوتیژی و شۆڕش و کودەتا ڕێگا دروستەکە نین و تەنها ڕێگای ناچارین، بۆیە هەر هەنگاوێك خەڵك لە گرتنە بەڕی ڕێگای ناچاری دوور بخاتەوە و هەنگاوێك لە گۆڕانکاری جدی نزیك بکاتەوە، باشترین و عاقڵانەترینی ئەم قۆناغەن، گەورەترین هۆکاری توڕەیی خەڵك ئەو جیاوازیە تەبەقیە گەورەیەیە کە لە نێوان سودمەندانی دەسەڵات و هاوڵاتیاندا دروست بووە\nئەم نووسینە دەرککردنە بەو مەترسیەی لە ئایندەدا دەکرێت ڕووبدات و بە ڕوونی بڵێین بەڵێ خەڵك لە شۆڕش و کودەتا و توندووتیژیەوە نزیکترە تا هەڵبژاردن و فشاری مەدەنی بەتایبەت سلێمانی و دەوروبەری.


دۆڕاو کێ یە؟\nئەوەی ناوی پێشمەرگە و سەربەخۆی و خوێنی شەهیدان دەکاتە قەلغان و بازرگانی پێوەدەکەن . ڵەولاشەوە ڕۆژ لە دوای ڕۆژ گوشارەکان لەسەر پێشمەرگەو کەسووکاریان و خانەوادەی شەهیدان قورستر دەکرێت ، ئازاری زیاتریان دەخرێتە گیانیان .\nگوشار و گەمارۆ جۆراو جۆرەکان ، کەدەسەڵات ڕۆژ لەدوای ڕۆژ لەسەر خەڵک زیاد دەکات و دەیەوێت بە گەمارۆکانی وا لەمیللەتبکات ، کەڕازیبێت بەوجوغزەی خۆی کێشاویە ، لەدواجاریشدا خۆی بەبراو خەڵک بەدۆڕاو هەژمار بکات .\nلەکاتێکدا لەهیچ وەختێک میللەت و گەل دۆڕاو نەبوە ، بەڵکو دۆڕاو ئەو کەسانەن خۆیان بەدەسەڵاتەوە گرتوەو بەردەوام بەدوای سیناریۆدا دەگەڕێن بۆ ئەوەی خەڵک بەخۆیان وابەستەبکەن ، لایەنی دۆڕاو بەم خاڵانە دەناسرێتەوە ،\nیەکەم : هێزێک پشتی کردەخەڵکەکەی و پاڵی دایە دوژمن و بارەگای دووژمنی گەلەکەی هێنا لەسەرخاکەکەی جێگیر بکات ، بۆئەوەی لەحاڵەتی پێویست بەهانایەوەبێت و بیپارێزێت ، بەقسەی ئەویش براکانی خۆی بکوژێت و سنور بەسەر هاونیشتمانیەکانیدا دابخات ، وەک بونی هێزی تورکیا لە هەرێم و داخستنی سنوری خۆرئاوا ، دژایەتی خەڵکی باکور\nدووەم : درووست کردنی دەیان جۆر گوشاری خەسێنەر بۆسەر میللەت ، تا میللەت ڕابێنێت لەگەڵ ئەو دۆخەی خۆی بەپیلان درووستی کردوە ، بۆئەوەی بەمانەوەی لەدەسەڵات ڕازیببن ،هەموو ڕێگایەکی ناشەرعی گرتۆتەبەر بۆئەوەی بیباتەوە ، بەمەش خەڵکی توشی سەر لێشوان و گێژکردن کردوە ، هەڕلە بڕینی مووچەی خەڵک و هەڕاج کردنی نەوت و گرانکردنی نرخی سووتەمەنی و بڕینی کارەبا و دەست بردنی بۆ سەرجەم سێکتەرەکانی تری ژیانی هاوڵاتیان ،هەموو ئەمانە گەلیان خستۆتە قۆناغێک ، پێیدەوترێت قۆناغی خەفەکردن .\nسێ یەم : ئەو دەسەڵاتەی ڕێگای هەڵکوتانەسەر و کوشتن و بڕین و ڕێگای تیرۆر لەبەرامبەر خەڵکی ئازادی خوازی گەلەکەی هەڵبژێرێت و ڕێگا لەچالاکیەکانی بگرێت ، لەکاتێکدا لەپێناو ژیانی ئاسای خۆی ڕێگای خۆپیشاندان و مانگرتن دەگرێتەبەر ، لەولاشەوە ئەندام لایەنگری لایەنەکانیتر لەژێر هەڕەشەو گوڕەشەو کڕینیاندا دووریاندەخاتەوە لەلایەنەکان ، ئەوەی بەچاو سورکردنەوەو کڕین ملی بۆ دەسەڵات کەچ نەکرد ، لەبەردەی تۆمەتێکدا لەناودەبرێت و لەسیناریۆیەکی داخداریشدا پەردەپۆش دەکرێت .\nئەو کارە دڕندانانەی دەسەڵاتی ستەمکاری کوردی لە پێناوی مانەوەی خۆی دەیگرێتەبەر ، نیشانەی دۆڕان و دواقۆناغی سووڕی چالاکیەتی ، دواقۆناغی بێ متمانەی و لەدەستدانی هەیەبت و شکۆیەتی ، بەردەوام هزری بەلای چەوساندنەوەی خەڵکەکەیەوە،\nهزری لای هەموو کاولکارییەکە و هەمووڕێگایەکی کاولکاری هەڵگرتوە ، ئەوەی ببێتە ڕێگری لەم کاولکاریە ، دەچێتە خانەی خیانەت و ئیرهاب و خۆفرۆشیەوە ، ئەم هزرە کاولکاری و دۆڕاوە خۆسەپێنە داسەپەوای سەرکۆمەڵگای کوردی ، لە پەکخستنی پەرلەماندا و بڕینی مووچەی خەڵک ئەشکەنجەو ئازاردانی میللەتدا خۆی دەبینێتەوە ،\nئەم هزرەی بەناوی حوکمڕانی لەم هەرێمە هەیە ، هزر و کارەکتەری دۆڕاو بەڕێوەی دەبەن و دۆڕانی گەورە لە چارەیاندا دیارە هەرلە بڕینی نەفەسی ئازادی ، و خەفەکردنی دەنگی دلێر و کوژاندنەوەی ڕەنگە جوانەکان ، داگیرساندنی ڕەنگی مردوو.\nدواجار میللەت لە سەنگەری بردنەوەدایەو هێز و لایەنی حوکمڕانی دۆڕاویش ، زوو یان درەنگ دەبێ بەدۆڕاوی لە یاریگای میللەت بڕوات و باجی هەموو ئەو تاوانانە بدات کە زەمەنێکە بەناوی بردنەوەی خۆی بەسەر میللەتدا کردویانە ، تالە کورسی خۆشگوزانی بمێننەوە


25/10/2018 02:40 PM\nئەم پیشانگایە كە بەرهەمی 47 كاریكاتێرست بە 176 كاریكاتێر بەشداریانكرد كە تایتلی پیشانگەكە (ژینگە ژیانە) كە هەر بەشداربوویەك بە 5 كار بە ئەندازەی A3 بەشداری كردبوو كە 3 ئیشی لەسەرژینگە بوو 2 كاریشیان ئازادبوون لە بابەتدەكانیاندا.\nناوەندی 7ڕەنگە ناوەندێکی هونەری شاری سلێمانییە لە درێژەی کاروچالاکییە هونەریەکاندا پیشانگەی هاوبەشی كاریكاتیری باشوروڕۆژهەلاتی كوردستانی كردەوە\nئەم پێشانگایە بە هاوبەشی كاریكاتێرستانی باشورو ڕۆژهەڵاتی كوردستانی لە مۆزەخانەی نیشتمانی ئەمنە سورەكە نمایشکرا کە لەم ئەم پیشانگەیەدا كە بەرهەمی 47 كاریكاتێرست بە 176 كاریكاتێر بەشداریانكرد كە بەناونیشانی (ژینگە ژیانە) كە هەر بەشداربوویەك بە 5 كار بە ئەندازەی A3 3 ئیشی لەسەرژینگە بوو 2 كاریشیان ئازادبوون لە بابەتدەكانیاندا وپێشانگەكە لەیەن د.ڕێبوارسەعید کرایەوە بۆ ماوەی 3 ڕۆژبەردەوام بوو.\nبەختیار سەعید بەڕێوەبەری ناوەندی 7ڕەنگە بەخاکی وت:جگە لەکردنەوە و نمایشکردنی ئەم کارانە ،لەم پێشانگەیەدا 7 ڕەنگە جگە لە دەلی پیشانگەكە بۆ هەر كاریكاتێرستیك یەكێك لە كارەكانی بۆ كراوە بە پۆستكارت، هەروەها چاپكردنی رۆژنامەیەك بەناوی كاریكاتێر كە دەبیتە پاشكۆیەكی بەردەوامی ناو ڕۆژنامەی كوردستانی نوێ لە پێشانگاکەدا ژمارە سفری ئەم پاشکۆیە بڵاو بویەوە.\nئاماژەشی بە بڵاوكردنەوەی 2 كتیبی تایبەت بە كاریكاتێر كە یەكیان بەناوی ڕوخسار گۆرین كە لەلایەن (رزگار سەعید)ەوە لە زمانی ئینگلیزییەوە وەرگێردراوەتە سەر زمانی كوردی و لەسەر ئەركی سەندیكای رۆژنامەنووسانی كوردستان- لقی سلیمانی چاپكراوە، كتیبی دووەم بەناوی (میژووی هونەری كاریكاتێر) كە هونەرمەند (پەروەر) كاری وەرگێڕانی لە زمانی عەرەبییەوە بۆكردووەو هەردوو كتیبەكە وەرگێران و دیزانەكەی خۆبەخشانە ئەنجامدراوە لەلایەن وەرگێرەكانییەوە.


بەرزکردنەوەی ئاڵای کوردستان لە شاری کەرکوک و زیادبوونی قسە و باسی پەیوەست بە ڕیفراندۆم و هەوڵی سەربەخۆیی، بوونەتە بابەتی مشتومڕی شەقامی کوردی و هەروەها مایەی نیگەرانی حکومەتی ناوەندی عێراق و وڵاتانی دراوسێش.\nحەیدەر عەبادی سەرۆک وەزیری عێراق لە کۆنگرەی ڕۆژنامەوانی ئەم هەفتەیەی گوتی لەگەڵ کاربەدەسـتانی هەرێمی کوردسـتان سەبارەت بە بەرزکردنەوەی ئاڵای کوردستان لە کەرکوک وتووێژی کردووە و پـێی ڕاگەیاندوون ئەمە کارێکی هەڵەیە لەم کاتەی هێشتا حەویجە بە دەسـتی داعشەوەیە. گوتیشی دەکرێت کێشەی ناوچە جێ ناکۆکەکان بە ڕێگەی دەسـتور چارەسەربکرێن.\nلە ئەنکەرە، کاردانەوەکان زۆر لە بەغدا توندتربوون. ڕەجەب تەیب ئەردۆغان سەرۆکی تورکیا لە چاوپـێکەوتنێـکی تەلەفیزیۆنیدا لەگەڵ کەناڵی ئەلجەزیرە گوتی لە کەرکوک تورکمان و عەرەب پشـتگوێ خراون لە کاتێکدا بەپـێی مێژوو شارێکی تورکمانیـیە و ناکرێت بۆ تاکە نەژادێک ببێت. گوتیشی دەسەڵاتی کوردی و بەرزکردنەوەی ئاڵای کوردسـتان لەو شارە ڕەتدەکاتەوە.\nلە نێو شەقامی کوردیش زۆر زیاتر لە دەرەوە مەسەلەی سەربەخۆیی و بەرزکردنەوەی ئاڵای کوردستان لە کەرکوک مشتومڕیان لەسەرە. بەشێـک بە کاتی گونجاوی دەبینن بۆ بەرزکردنەوەی ئاڵا و سەربەخۆیی و بەشێـکیش گومانیان هەیە هەوڵی جیدی بۆ سەربەخۆیی هەبێت و دەڵێن تەنها هەوڵێـکە بۆ سەرنج لادان لەسەر قەیرانەکانی نێو هەرێم.\nئەحمەد عەسکەری، ئەندامی ئەنجومەنی پارێزگای کەرکوک.\nمحەمەد سعود، بەرپـرسی بەرەی تورکمانی لە کەرکوک.


كوژرانی دوو لاوی دیكەی كورد لە نێو ریزەكانی داعش – زاگرۆس پۆست\nماڵەوە / کوردستان / كوژرانی دوو لاوی دیكەی كورد لە نێو ریزەكانی داعش\nكوژرانی دوو لاوی دیكەی كورد لە نێو ریزەكانی داعش\nشه‌ممه 22 تشرینی دووه‌م 2014\tکوردستان, هەواڵ 250 جار خوێنراوه‌ته‌وه\nبەڕێوەبەری ڕاگەیاندن و پەیوەندییەكانی بەڕێوەبەرایەتیی ئاسایشی شارەزوور رایگەیاندووە، كە دوو لاوی دیكە كە دانیشتووی پارێزگای ھەڵەبجەن و لە بەرواری (٢٩/٩/٢٠١٤) پەیوەندییان كردووە بە داعشەوە، ماوەی هەفتەیەكە، لە (بێجی) و لە ئەنجامی بۆردومانی فڕۆكەی هاوپەیمانانەوە كوژراون.\nهەروەها وتوویەتی، ئەو دوو لاوە یەكێكیان ناوی (ڕەشید حەمەئەمین عەلی)یە و لەدایك بووی ساڵی (١٩٩٧)ـە، لاوەكەی دیكەش ناوی (دلۆڤان دلاوەر میرزا)یە لەدایك بووی ساڵی (١٩٩٦)ە\nبەپێی زانیارییەكان تا ئێستا ژمارەی كوژراوانی ناو داعش لە سنوری هەڵەبجە و شارەزوور و هەورامان گەیشتووەتە 22 كەس.\nهەروەها لەماوەی دوو حەفتەی رابرددودا سێ لاوی تەمەن ١٦ بۆ ٢٠ ساڵو خەڵكی شاری مەهاباد لەریزەكانی داعش و لەشەڕی دژی پێشمەرگەدا كوژراون.